cyanic-selkie/wikianc huggingface dataset:
അപർണ വിനോദ്
കേരളത്തിലെ കൊച്ചി സ്വദേശിയായ ദക്ഷിണേന്ത്യൻ ചലച്ചിത്ര-നാടക നടിയാണ് അപർണ വിനോദ്. 2015 ൽ പുറത്തിറങ്ങിയ ഞാൻ നിന്നോട് കൂടെയുണ്ട് എന്ന മലയാള ചലചിത്രത്തിലൂടെയാണ് അപർണയുടെ ചലച്ചിത്ര അരങ്ങേറ്റം. ഇളയദളപതിയുടെ ഭൈരവയിൽ വിജയരാഘന്റെ മകളായാണ് അപർണയുടെ തമിഴ് ചലച്ചിത്ര അരങ്ങേറ്റം. കാലിക്കട്ട് സർവകലാശാലയുടെ യൂണിവേഴ്‌സിറ്റി കലോത്സവത്തിൽ മികച്ച നടിക്കുള്ള പുരസ്‌കാരവും അപർണ നേടിയിട്ടുണ്ട്.
ആദ്യകാല ജീവിതം
സംരംഭകനായ വിനോദ് (പദ്മാനബൻ പൽപുവിന്റെ പിൻ‌ഗാമി) വൈഗാ എന്നി ദമ്പദികളുടെ മകളായി എറണാകുളത്താണ് അപർണ ജനിച്ചത്. എറണാകുളത്തെ സെന്റ് തോമസ് റെസിഡൻഷ്യൽ സ്കൂളിൽ നിന്നാണ് സ്കൂൾ പഠനം ആരംഭിച്ചത്. ചാലക്കുടിയിലെ ഫാ.മാത്യു പബ്ലിക് സ്കൂളിൽനിന്ന് പത്താം ക്ലാസ് പൂർത്തിയാക്കി. പിന്നീട് തിരുവനന്തപുരത്തെ സരസ്വതി വിദ്യാലയത്തിൽ നിന്ന് ബിരുദം നേടി.
കാലിക്കട്ട് സർവകലാശാല യുടെ കീഴിലുള്ള സഹൃദയ കോളേജിൽ നിന്ന് മനഃശാസ്ത്രത്തിൽ ബിഎസ്‌സി ബിരുദം നേടിയ അപർണ ഇപ്പോൾ പ്രസിഡൻസി കോളേജിൽ നിന്ന് സൈക്കോളജിയിൽ എംഎസ്‌സി പഠിക്കുന്നു. ചെന്നൈയിലാണ് അപർണ താമസിക്കുന്നത്.
ചലച്ചിത്രം
2015 ൽ പ്രിയനന്ദനൻ സംവിധാനം ചെയ്ത് പുറത്തിറങ്ങിയ ഞാൻ നിന്നോട് കൂടെയുണ്ട് എന്ന മലയാളം ചിത്രത്തിലൂടെയാണ് അപർണയുടെ ചലച്ചിത്ര അരങ്ങേറ്റം. രണ്ടു കള്ളന്മാരുടെ ജീവിതകഥ പറയുന്ന ഈ ചിത്രത്തിൽ സിദ്ധാർത്ഥ ഭരതൻ, വിനയ് ഫോർട്ട് എന്നിവരുടെ നായികയുടെ വേഷമാണ് അപർണ അവതരിപ്പിച്ചത്.
അപർണയുടെ രണ്ടാമത്തെ മലയാള ചിത്രം വിനോദ ഗോവിന്ദ് സംവിധാനം ചെയ്താ കോഹിനൂരിൽ ആസിഫ് അലിക്കൊപ്പം നായികയായി അഭിനയിച്ചു. 1980 കാലഘട്ടത്തിൽ ഒരു പട്ടണത്തിൽ നടക്കുന്ന സംഭവത്തെകുറിച് പറയുന്ന ഈ ചിത്രത്തിൽ ഡേയ്‌സി എന്ന സെയിൽസ് ഗേളിന്റെ വേഷമാണ് അപർണ അവതരിപ്പിച്ചത്. ആസിഫ് അലി ഒരു സെൽഫിഷാണ് എന്ന് പറഞ്ഞു അപർണ വിവാദങ്ങളിൽ നിറഞ്ഞിരുന്നു.
നാടകം
2017 ൽ കാലിക്കട്ട് സർവകലാശാല നടത്തിയ സോൺ - യൂണിവേഴ്‌സിറ്റി കലോത്സവത്തിൽ, ജീവിതത്തിന്റെ വിവിധ ഘട്ടങ്ങളിലൂടെ കടന്നുപോയ ഒരു കേന്ദ്ര വനിതാ കഥാപാത്രത്തെ അപർണ വിനോദ് അവതരിപ്പിച്ചു. ഗ്രീക്ക് ദുരന്തത്തിൽ നിന്ന് പ്രചോദനം ഉൾക്കൊണ്ട സോഫക്കിൾസിൻറെ ഒരു ദുരന്തനാടകമായ ഈഡിപ്പസ് റെക്സ് ആസ്പദമാക്കിയ നാടകത്തിൽ കൗമാരക്കാരിയായ ഒരു പെൺകുട്ടി മുതൽ വിപ്ലവകരമായ കഥാപാത്രത്തെ അപർണ ഇതിൽ അവതരിപ്പിച്ചു.
നാടകത്തിലെ അഭിനയത്തിന് നിരൂപക പ്രശംസയും കൂടാതെ ഇംഗ്ലീഷ് നാടകത്തിലെ ഒരു പ്രധാന കഥാപാത്രത്തിന്റെ അഭിനയത്തിന് മികച്ച നടി ഉൾപ്പെടെ രണ്ട് സർവകലാശാലാതല അവാർഡുകളും അപർണക്ക് ലഭിച്ചു. അഭിനയ നൈപുണ്യത്തെയും കഥാപാത്രത്തോടുള്ള അർപ്പണബോധത്തെയും വിമർശകർ പ്രശംസിച്ചു.
ജനുവരി 2018-ൽ, കാലിക്കറ്റ് സർവ്വകലാശാലയുടെ ഡി-സോൺ കലോത്സവത്തിൽറോഡ് ടു റിഡെംപ്ഷൻ എന്ന ഇംഗ്ലീഷ് നാടകത്തിലെ അഭിനയത്തിന് പ്രധാന വേഷം അവതരിപ്പിച്ച നടിക്കുള്ള പുരസ്‌കാരം നേടിക്കൊടുത്തു. ഇത് ഡിക്കൻസിന്റെ ക്രിസ്മസ് കരോളിന്റെയും ഓസ്കാർ വൈൽഡിന്റെ ദ ഹാപ്പി പ്രിൻസ് പോലുള്ള നാടകങ്ങളിൽ നിന്ന് ശക്തമായ സ്വാധീനം ചെലുത്തി ഒന്നായിരുന്നു. ഈഡിപ്പസ് കോംപ്ലക്സുമായുള്ള നായകന്റെ പോരാട്ടമാണ് നാടകത്തിന്റെ പ്രധാന വിഷയം.
അവലംബങ്ങൾ
വർഗ്ഗം:1996-ൽ ജനിച്ചവർ വർഗ്ഗം:തൃശ്ശൂർ ജില്ലയിൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യൻ ചലച്ചിത്ര നടിമാർ
ദേശീയപാത 85 (ഇന്ത്യ)
ദേശീയപാത85 (പഴയ ദേശീയപാത 49), കേരളത്തിലെ കൊച്ചിക്കും തമിഴ്‌നാട്ടിലെ രാമേശ്വരത്തിനും ഇടയിലുള്ള ഈ ദേശീയപാതയുടെ 168 കിലോമീറ്റർ കേരളത്തിലാണ്. കൊച്ചിയിലെ കുണ്ടന്നൂർ നിന്നാരംഭിക്കുന്ന ഈ പാത കേരളത്തിലെ തൃപ്പൂണിത്തുറ, മുവാറ്റുപുഴ, കോതമംഗലം, പള്ളിവാസൽ, ദേവികുളം, മൂന്നാർ എന്നീ സ്ഥലങ്ങളിലൂടെ കടന്ന് തമിഴ്‌നാട്ടിലെ ബോഡിനായ്‌ക്കന്നൂരിൽ‌ പ്രവേശിക്കുന്നു അവിടെ നിന്നും തേനി, ആണ്ടിപ്പട്ടി, ഉസലാമ്പട്ടി മുതലായ സ്ഥലങ്ങളിലൂടെ മധുരയിലെത്തുന്നു. മധുരയിൽ നിന്നും മാനമധുര, പരമക്കുടി,രാമനാഥപുരം വഴി ഈ പാത രാമേശ്വരത്തെത്തി അവസാനിക്കുന്നു. ഈ പാത പ്രകൃതി രമണീയമായ മൂന്നാർ മേഖലയിലൂടെ കടന്നു പോകുന്നു. രാമേശ്വരത്ത് പ്രസിദ്ധമായ പാമ്പൻ പാലം ഈ പാതയിലാണ് സ്ഥിതി ചെയ്യുന്നത്. ഈ പാലം രാമേശ്വരം ദ്വീപിനെ വൻ‌കരയുമായി ബന്ധിപ്പിക്കുന്നു. ഈ പാലം പാക്ക് കടലിടുക്കിലാണ് സ്ഥിതി ചെയ്യുന്നത്.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ ദേശീയപാതകൾ
മടപ്ലാതുരുത്ത്
ആമുഖം
തീരദേശ ദേശീയപാത-17 ഈ ഗ്രാമത്തിലൂടെ കടന്നു പോകുന്നു. ദേശീയജലപാത കൊല്ലം-എറണാകുളം-കോട്ടപ്പുറം കടന്നു പോകുന്നതു ഈ ഗ്രാമത്തിന്റെ പടിഞ്ഞാറു വശത്തൂടെയാണ്. ക്രിസ്ത്യൻ അപ്പസസ്തോലൻ മാർ തോമാശ്ലീഹാ വന്നിറങ്ങിയ മാല്യങ്കര ഇതിനടുത്തായാണ്. പഴയ കാലത്ത് കയർ വ്യവസായത്തിനു പേരുകേട്ട പ്രദേശമായിരുന്നു ഇത്. അങ്ങനെ മടൽ മൂടിയിരുന്ന മടകൾ ഉള്ളതിനാലാണ് മട--പ്ലാതുരുത്ത് എന്നപേര് ലഭ്യമായതെന്ന് വിശ്വസിക്കപ്പെടുന്നു.
ചരിത്രം
രാജഭരണത്തിൻ കീഴിലായിരുന്ന ഈ ഗ്രാമം പറവൂർ രാജാവ് കൊച്ചിയുമായി കൈകോർത്തപ്പോൾ കൊച്ചി രാജ്യത്തിന്റെ കീഴിലായി. എന്നാൽ പിന്നീട് തിരുവിതാംകൂർ രാജ്യവുമായുള്ള ഉടമ്പടിയുടെ ഭാഗമായി ഈ ഗ്രാമം തിരുവിതാംകൂർ രാജ്യത്തിലേക്ക് ചേർക്കപ്പെട്ടു. സ്വാതന്ത്ര്യത്തിനു മുമ്പുവരെ ഈ ഗ്രാമത്തിന്റെ ഭൂരിഭാഗം പ്രദേശവും (ഏകദേശം 333 ഏക്കർ) പഴയ ജന്മികുടുംബമായ ഒതുംബ്ബുംകാട്ടിലെ അപ്പുക്കുട്ടമേനോന്റെ അധീനതയിലായിരുന്നു. എന്നാൽ സ്വാതന്ത്ര്യം ലഭിക്കുന്നതിനു മുമ്പ് കുര്യാപ്പള്ളിക്ക് തെക്ക് ഭാഗത്തുള്ള ചാലമനമേൽ കുടുംബം അപ്പുക്കുട്ടമേനോന്റെ കയ്യിൽ നിന്നും ഭൂരിഭാഗം പ്രദേശവും വാങ്ങിക്കുകയുണ്ടായി. ആ പ്രദേശം ഇപ്പോൾ ചാലമനമേൽ പാടം എന്നപേരിൽ അറിയപ്പെടുന്നു. വില്ലേജ് രജിസ്ട്രേഷനും, മറ്റ് സർക്കാർ ഇടപാടുകൾക്കും ഇതേ പേർ തന്നെ ഉപയോഗിച്ചുപോരുന്നു.
ഭൂമിശാസ്ത്രം
അക്ഷാംശം 10.15° വടക്കും 76.20° കിഴക്കുമായി മടപ്ലാതുരുത്ത് സ്ഥിതിചെയ്യുന്നു. എറണാകുളം ജില്ലയുടെ വടക്കേ അറ്റത്ത് സ്ഥിതിചെയ്യുന്ന ഈ ഗ്രാമത്തിനെ അടുത്തുള്ള പട്ടണങ്ങളാണ് കളമശ്ശേരി, ആലുവ, അങ്കമാലി, വൈപ്പിൻ ദ്വീപ്, തൃശ്ശൂർ ജില്ലയിലെ പട്ടണങ്ങളായ കൊടുങ്ങല്ലൂർ, മാള, ചാലക്കുടി. പെരിയാർ നദിയുടെ സമതല പ്രദേശത്ത് സ്ഥിതിചെയ്യുന്നതിനാൽ നദി കൈവഴികളായി തിരിഞ്ഞ് പല ദ്വീപുകളുടെ രൂപീകരണത്തിന് കാരണമായി. കൊടുങ്ങല്ലൂർ കായൽ സ്ഥിതിചെയ്യുന്നത് ഈ ഗ്രാമത്തിലാണ്.
പ്രാധാന്യം
തുരുത്തിപ്പുറത്തിനും മൂത്തകുന്നത്തിനും ഇടയിലുള്ള വലിപ്പമേറിയതും, ജനസാന്ദ്രതകൂടുതലുള്ളതുമായ ഈ ഗ്രാമം കയർ ഉത്പന്നങ്ങൾക്ക് പ്രസിദ്ധമാണ്. ഇവിടുത്തെ ഭൂരിഭാഗം ജനതയും ഈ ചെറുകിട വ്യവസായം നടത്തുന്നവരാണ്. ബാക്കിവരുന്ന ജനങ്ങൾ ഖാദി തുണി നിർമ്മാണം, കൈത്തറി, കെട്ടിട നിർമ്മാണം എന്നീ മേഖലയിൽ തൊഴിൽ ചെയ്യുന്നവരാണ്. ഇപ്പോൾ ഈ ഗ്രാമം മാർബിൾ, ഗ്രാനൈറ്റ് കച്ചവടത്തിൽ പേരെടുത്തിരിക്കുന്നു. കൂടാതെ ഇവിടു‌ത്തെ ജനങ്ങൾ കെട്ടിടനിർമ്മാണത്തിലും, ആശാരി പണികൾക്കും പേരുകേട്ടവരാണ്. കുറച്ചധികംപേർ പെരിയാർ നദിയിലെ മണൽ വാരിയും ജീവിക്കുന്നു.
മതങ്ങൾ
ഹിന്ദു (ഈഴവർ, നായർ, ധീവര, ഹരിജനങ്ങൾ), ക്രിസ്ത്യാനികൾ(കത്തോലിക്കർ, പ്രൊട്ടസ്റ്റന്റ്), മുസ്ലിം.
അന്താരാഷ്ട്രജീവശാസ്ത്രപരിപാടി
രൂക്ഷമായിക്കൊണ്ടിരിക്കുന്ന ഭക്ഷ്യപ്രശ്നത്തെ വിജയകരമായി നേരിടാൻ ഇന്റർനാഷണൽ കൌൺസിൽ ഒഫ് സയന്റിഫിക് യൂണിയൻസ് 1960-ൽ തയ്യാറാക്കിയ ഒരു ദീർഘകാല ആസൂത്രിത ജീവശാസ്ത്രപരിപാടിയാണ് അന്താരാഷ്ട്രജിവശാസ്ത്രപരിപാടി (International Biological Programme); (I.B.P)
മനുഷ്യരാശി നേരിടുന്ന ഏറ്റവും ഗുരുതരമായ പ്രശ്നങ്ങളായ ജനപ്പെരുപ്പവും ഭക്ഷ്യദൌർലഭ്യവും വിജയകരമായി നേരിടാൻ ആസൂത്രിതവും സുസംഘടിതവുമായ ഒരു ദീർഘകാല പരിപാടി എന്ന നിലയിലാണ് അന്താരാഷ്ട്ര ജീവശാസ്ത്ര പരിപാടി തയ്യാറാക്കപ്പെട്ടത്. ഇന്റർനാഷണൽ കൌൺസിൽ ഒഫ് സയന്റിഫിക് യൂണിയൻസ് (International Council of Scientific unions) എന്ന സംഘടനയുടെ ഒരു പ്രത്യേക കമ്മിറ്റിയാണ് 1960-ൽ ഐ.ബി.പി.യുടെ കരട് രേഖ തയ്യാറാക്കിയത്. താഴെ പറയുന്ന ഏഴ് പ്രവർത്തനരംഗങ്ങളാണ് പരിപാടിയിൽ നിർദ്ദേശിക്കപ്പെട്ടത്.
ഇന്ത്യയടക്കം നാല്പത് രാഷ്ട്രങ്ങൾ ഈ ഉദ്യമത്തിൽ പങ്കുകൊണ്ടു. 1964 മുതൽ 1974 വരെയായിരുന്നു പ്രവർത്തനകാലം. എഫ്.എ.ഒ., യുനെസ്കോ, ഡബ്ളു.എച്ച്.ഒ. തുടങ്ങിയ അന്താരാഷ്ട്ര സംഘടനകൾ ഈ പരിപാടിക്ക് സഹായസഹകരണം നൽകി.
ജനുവരി 1
ഗ്രിഗോറിയൻ കലണ്ടർ പ്രകാരം ജനുവരി 1 വർഷത്തിലെ ആദ്യ ദിനമാണ്‌. ജൂലിയൻ കലണ്ടറിലും ആദ്യ ദിനം ഇതുതന്നെ. വർഷാവസാനത്തിലേക്ക് 364 ദിവസങ്ങൾ കൂടിയുണ്ട് (അധിവർഷങ്ങളിൽ 365).ഓർത്തഡോക്സ് മതവിഭാഗത്തിൽപ്പെട്ട ജനങ്ങളുള്ള കിഴക്കൻ യൂറോപ്പിലെ മിക്ക രാജ്യങ്ങളിലും 988 മുതൽ സെപ്റ്റംബർ 1 നാണു വർഷം തുടങ്ങുന്നത്.
മറ്റു പ്രത്യേകതകൾ
വർഗ്ഗം:ജനുവരി 1
വെണ്ണിയോട്
കേരളത്തിൽ വയനാട് ജില്ലയിലെ കോട്ടത്തറ പഞ്ചായത്തിലെ ഒരു ഗ്രാമമാണ്‌ വെണ്ണിയോട്.കോട്ടത്തറ വില്ലേജിലാണ് ഇത് സ്ഥിതി ചെയ്യുന്നത്. കബനി നദിയുടെ കൈവഴിയായ വലിയപുഴയുടെയും ചെറിയ പുഴയുടെയും ഇടയിലാണ് വെണ്ണിയോട് അങ്ങാടി സ്ഥിതി ചെയ്യുന്നത്. ധാരാളം ഇഷ്ടിക നിർമ്മാണ ശാലകളും ഇഷ്ടിക കളങ്ങളും വെണ്ണിയോടിനും പരിസര പ്രദേശങ്ങളിലുമായി പ്രവർത്തിക്കുന്നുണ്ട്. വയലുകൾ കുഴിച്ചു ഇഷ്ടിക കാലങ്ങൾക്കായി മണ്ണെടുത്ത് വലിയ കുഴികൾ ആക്കി   മാറ്റി പിന്നീട് ഉപേക്ഷിക്കുന്ന അവസ്ഥ ഇവിടെയുണ്ട് .ഈ ചൂഷണം വലിയ പാരിസ്ഥിതിക പ്രശ്നങ്ങൾക്ക് കാരണമാകുന്നു.
പണിയ വിഭാഗത്തിൽ പെട്ട ആദിവാസികൾ ധാരാളമായി വസിക്കുന്ന ഒരു ഗ്രാമമാണ് ഇത്.
ആരാധനാലയങ്ങൾ
മദർ തെരേസയുടെ നാമധേയത്തിലുള്ള ഇന്ത്യയിലെ ആദ്യ ദേവാലയം ഈ ഗ്രാമത്തിലാണ് ഉള്ളത്.
അവലംബം
വയനാട്ടിലെ വെണ്ണിയോട് തെരേസാപള്ളി
വർഗ്ഗം:വയനാട് ജില്ലയിലെ ഗ്രാമങ്ങൾ
ദി ആൻഗെർ ഓഫ് അക്കില്ലസ്
1819-ൽ ജാക്വസ്-ലൂയിസ് ഡേവിഡ് വരച്ച ചിത്രമാണ് ദി ആംഗർ ഓഫ് അക്കില്ലസ്. ഈ ചിത്രം ഇപ്പോൾ ടെക്സസിലെ ഫോർട്ട് വർത്തിലെ കിംബെൽ ആർട്ട് മ്യൂസിയത്തിലാണ് സംരക്ഷിച്ചിരിക്കുന്നത്.
ഡേവിഡിന്റെ അവസാനത്തെ ചരിത്രചിത്രങ്ങളിലൊന്നായ ഈ ചിത്രത്തിൽ ഗ്രീക്ക് പുരാണത്തിലെ അഗമെ‌മ്‌നണിന്റെ മകളായ ഇഫിജീനിയയെ ഒരു മണവാട്ടിയായി തന്റെ അടുക്കൽ കൊണ്ടുവന്നിട്ടില്ലെന്നും മറിച്ച് ആർട്ടെമിസ് ദേവതയെ പ്രീണിപ്പിക്കുന്നതിനായി അവളെ ബലിയർപ്പിക്കാൻ ഉദ്ദേശിക്കുന്നുവെന്നും അഗമെ‌മ്‌നൺ അക്കില്ലസിനോട് വെളിപ്പെടുത്തിയ നിമിഷത്തെ ചിത്രീകരിച്ചിരിക്കുന്നു. ഇത് കേട്ടപ്പോൾ കോപത്തോടെ അക്കില്ലസ് വാൾ എടുക്കാൻ തുടങ്ങുന്നു. അതേസമയം അഗമെ‌മ്‌നണിന്റെ ഭാര്യ ക്ലീറ്റെംനെസ്ട്ര മകളുടെ തോളിൽ കൈവെച്ച് സങ്കടത്തിൽ നോക്കുന്നു.
ബ്രസൽസിലെ പ്രവാസകാലത്താണ് ഡേവിഡ് ഈ ചിത്രം ചിത്രീകരിച്ചത്. പെയിന്റിംഗിന്റെ 1825 പകർപ്പ് ഇപ്പോൾ ഒരു സ്വകാര്യ ശേഖരത്തിലാണ്. ഈ ചിത്രം ഡേവിഡിന്റെ നിർദ്ദേശപ്രകാരം മൈക്കൽ ഗിസ്‌ലൈൻ സ്റ്റാപ്ലൗക്സ് ചിത്രീകരിച്ചതാണെന്ന് ആരോപിക്കുന്നു.
ഗ്രന്ഥസൂചിക
വർഗ്ഗം:ജാക്ക്-ലൂയിസ് ഡേവിഡ് വരച്ച ചിത്രങ്ങൾ
ഗോമുഖാസനം
അവലംബം
വർഗ്ഗം:യോഗ
പാവറട്ടി
തൃശ്ശൂർ ജില്ലയിലെ ചാവക്കാട് താലൂക്കിലുള്ള ഒരു ചെറുപട്ടണമാണ് പാവറട്ടി. കിഴക്ക് എളവള്ളിയും പടിഞ്ഞാറ് കായലും വടക്ക് ബ്രഹ്മക്കുളവും തെക്ക് മുല്ലശ്ശേരിയും അതിരിടുന്നു. ഇത്, സ്പെഷൽ ഗ്രേഡ് പഞ്ചായത്തുകളിലൊന്നായ പാവറട്ടി ഗ്രാമപഞ്ചായത്തിന്റെ ഭാഗമാണ്. ഇവിടുത്തെ സെൻ്റ് ജോസഫ് പള്ളി പ്രമുഖ തീർത്ഥാടന കേന്ദ്രം കൂടിയാണ്.
പാവറട്ടി ട്
കെൽറ്റിക് ഫ്രോസ്റ്റ്
സ്വിറ്റ്സർലാൻഡിലെ സൂറിക്കിൽ നിന്നുള്ള ഒരു എക്സ്റ്റ്രീം മെറ്റൽ സംഗീത സംഘമാണ് കെൽറ്റിക് ഫ്രോസ്റ്റ്. മേയ് 1984 ൽ പ്രധാന ഗിറ്റാരിസ്റ്റും വോക്കലിസ്റ്റുമായ റ്റോം ഗബ്രിയേൽ ഫിഷറും, ബേസ്സിസ്റ്റ് മാർട്ടിൻ എറിക് ഐൻ, ഡ്രമ്മർ സ്റ്റീഫൻ പ്രീസ്റ്റ്ലി എന്നിവർ ചേർന്നാണ് ഈ ബാൻഡ് രൂപീകരിച്ചത്. ഇവരുടെ സംഗീതത്തിന് പ്രധാന പ്രചോദനം ബ്ലാക്ക് സബാത്ത്, ജൂഡാസ് പ്രീസ്റ്റ്, വെനം എന്നീ ഹെവി മെറ്റൽ ബാൻഡുകളും ബോഹസ്, ക്രിസ്റ്റിയൻ ഡെത്ത്, സിയോക്സീ ആൻഡ് ദി ബാൻഷീസ് എന്നീ ഗോത്തിക് ബാൻഡുകളുമാണ്.
വർഗ്ഗം:സ്വിറ്റ്സർലാന്റിലെ സംഗീത സംഘങ്ങൾ വർഗ്ഗം:സംഗീത സംഘങ്ങൾ
ആർ. പ്രഭാകരൻ
thumb|250px|ആർ. പ്രഭാകരൻ കേരളീയനായ അന്തർദ്ദേശീയ വോളിബാൾ താരമായിരുന്നു '''ആർ. പ്രഭാകരൻ'''(3 ജൂലൈ 1930 - 14 ഏപ്രിൽ 2012).രണ്ടു തവണ ഇന്ത്യൻ ജഴ്സി അണിഞ്ഞു. വോളിബാളിലെ ഇദ്ദേഹത്തിന്റെ ബൂസ്റ്റർ സർവ്വീസ് ദേശാന്തര തലത്തിൽ ശ്രദ്ധിക്കപ്പെട്ടിരുന്നു.
ജീവിതരേഖ
കൊല്ലത്തിനടുത്ത് കിഴക്കേ കല്ലടയിൽ ജനിച്ചു. കിഴക്കെ കല്ലട ഇംഗ്ലീഷ് മിഡിൽ സ്കൂളിൽ വിദ്യാർത്ഥിയായിരിക്കെ വോളിബോൾ കോർട്ടിലിറങ്ങി.ഇടയ്ക്ക് ഫുട്ബാളിലേക്ക് തിരിഞ്ഞെങ്കിലും 1948 ൽ എയർഫോഴ്സിൽ ചേർന്നതോടെ വീണ്ടും വോളിബോളിൽ ശ്രദ്ധകേന്ദ്രീകരിച്ചു. 1952 ൽ എയർഫോഴ്സ് ടീമിലെത്തി. 1955 ലും 1960 ലും റഷ്യക്കെതിരെ നടന്ന അന്തർദ്ദേശീയ വോളി മത്സരത്തിലും 1956 പാരീസിൽ ലോക ചാംപ്യൻഷിപ്പ്,'57 മോസ്‌കോ ലോകയൂത്ത് ചാമ്പ്യൻഷിപ്പ്, '58 ലെ ടോക്യോ ഏഷ്യൻ ഗയിംസ് തുടങ്ങിയവയിൽ ഇന്ത്യയെ പ്രതിനിധാനം ചെയ്തിട്ടുണ്ട്.തുടർച്ചയായി 14 വർഷം ദേശീയ ചാമ്പ്യൻഷിപ്പിൽ പങ്കെടുത്തു. വ്യോമസേനയിൽ സേവനം നടത്തവെ സർവീസസിന്റെ ക്യാപ്റ്റനായിരുന്നു.സർവീസസ് ടീം രണ്ടുതവണ ദേശീയ കിരീടമണിഞ്ഞപ്പോൾ പ്രഭാകരനായിരുന്നു ക്യാപ്ടൻ. സർവീസസ് ടീമിന്റെ കോച്ചായും പ്രവർത്തിച്ചിട്ടുണ്ട്.തിരുവനന്തപുരം ഏജീസ് ഓഫീസിലെ വോളിബാൾ കോച്ചായിരുന്നു. ഒളിംപിക്സിൽ പങ്കെടുത്ത ഇന്ത്യൻ വോളിബോൾ ടീമിലെ അംഗം കൂടിയായിരുന്നു പ്രഭാകരൻ.
അവലംബം
വർഗ്ഗം:ഇന്ത്യയിലെ കായികതാരങ്ങൾ വർഗ്ഗം:കൊല്ലം ജില്ലയിൽ ജനിച്ചവർ
സുരഥൻ
കൗരവരുടെ പ്രിയസഹോദരിയും സിന്ധു മഹാറാണിയുമായ ദുശ്ശളയ്ക്ക് (സുശള) മഹാരാജാവ് ജയദ്രഥനിൽ ജനിച്ച പുത്രനാണ് സുരഥൻ. കുരുക്ഷേത്രയുദ്ധത്തിൽ പങ്കെടുത്തിരുന്നില്ല സുരഥൻ. ഹസ്തിനപുര യുവരാജാവ് സുയോധനൻ്റെ ഭാഗിനേയൻ. യുദ്ധത്തിനുശ്ശേഷം (ജയദ്രഥന്റെ മരണത്തിനുശേഷം) സൈന്ധവ രാജാവായി സുരഥനെ രാജമാതാവും ഹസ്തിനപുര രാജകുമാരിയുമായ സുശള വാഴിച്ചു. യുദ്ധാനന്തരം പാണ്ഡവർ നടത്തിയ അശ്വമേധയാഗത്തിനായി അർജുനൻ അശ്വത്തെ നയിച്ച് സിന്ധു രാജ്യത്തെത്തിയപ്പോൾ, സുരഥൻ അർജ്ജുനബാണത്തെ ഭയന്ന് ഹൃദയം പൊട്ടി മരിച്ചതായി മഹാഭാരതം പറയുന്നു. വംഗ രാജ്യത്തെ രാജകുമാരിയായ ഗൗതമിയാണ് സുരഥൻ്റെ പത്നിയും സിന്ധു മഹാറാണിയും. ഗൗതമിയിൽ സുരഥന് ജനിച്ച പുത്രനെയാണ് അർജ്ജുനൻ സഹോദരിയായ ദുശ്ശളയുടെ അപേക്ഷയെ തുടർന്ന് സിന്ധു രാജവായി അഭിഷേകം ചെയ്തത്.
അയോഡിൻ
thumb|അയോഡിൻ
ഹാലൊജനുകളുടെ കൂട്ടത്തിൽ പെടുന്ന ഒരു മൂലകമാണ് അയോഡിൻ. പ്രകൃതിയിൽ സുലഭമായ ഈ മൂലകം മനുഷ്യനടക്കമുള്ള ജീവജാലങ്ങൾക്ക് അത്യാവശ്യവുമായ ഒന്നാണ്. സാധാരണ സാഹചര്യങ്ങളിൽ അയോഡിൻ വയലറ്റ് നിറത്തിലുള്ള മൂലകമാണ്. ഇതിന്റെ സാന്ദ്രത 4.933  g·cm−3 -റും, അയോഡിന്റെ അണുസംഖ്യ 53-ഉം പ്രതീകം I എന്നുമാണ്. ആവർത്തനപ്പട്ടികയിലെ 17-ആം ഗ്രൂപ്പിൽ 5-ആം വരിയിലാണിതിന്റെ സ്ഥാനം. ദ്വയാണുതന്മാത്രകളായാണ് അയോഡിൻ നിലകൊള്ളുന്നത്; I2.
അവലംബം
വർഗ്ഗം:മൂലകങ്ങൾ വർഗ്ഗം:ഹാലൊജനുകൾ വർഗ്ഗം:ജീവധാതുക്കൾ
ധോൽപൂർ
രാജസ്ഥാനിലെ ഒരു ജില്ലയും അതിന്റെ ആസ്ഥാനവുമാണ് ധോൽപൂർ. ധോൽപൂർ ജില്ലയ്ക്ക് 3,033 ച.കി.മീ. വീസ്തീർണമുണ്ട്. 1982-ൽ നിലവിൽവന്ന ധോൽപൂർ ജില്ലയുടെ വടക്ക് ഉത്തർപ്രദേശ് സംസ്ഥാനവും ഭരത്പൂർ ജില്ലയും കിഴക്കും തെക്കും മധ്യപ്രദേശ് സംസ്ഥാനവും പടിഞ്ഞാറ് കറോലി ജില്ലയും അതിരുകൾ നിർണയിക്കുന്നു.
കർഷികവൃത്തി
ജില്ലയുടെ ഏകദേശം 3% ഭാഗം വനമാണ്. ജില്ലയുടെ തെക്കുഭാഗത്തുകൂടി ഒഴുകുന്ന ചമ്പൽനദി വർഷം മുഴുവൻ ജലസമ്പന്നമാണ്. ഇടയ്ക്കിടയ്ക്കു മാത്രം നീരൊഴുക്കുള്ള പാർവതിയാണ് മറ്റൊരു പ്രധാന നദി. ഏതാനും ജലാശയങ്ങളും ജില്ലയിലുണ്ട്. തലാബ് ഷാഹിയാണ് ഇതിൽ പ്രധാനം. പ്രധാന വിളകളായ ഗോതമ്പിനും ബജ്റയ്ക്കും പുറമേ ചോളം, ജോവർ, ബാർലി, നെല്ല് തുടങ്ങിയവയും ധോൽപൂർ ജില്ലയിൽ ഉത്പാദിപ്പിക്കുന്നുണ്ട്. നിലക്കടല, കരിമ്പ്, കടുക്, എള്ള് തുടങ്ങിയ എണ്ണക്കുരുക്കളും ഇവിടെ കൃഷിചെയ്യുന്നു. കന്നുകാലിവളർത്തലിനും ജില്ലയിൽ പ്രാധാന്യമുണ്ട്.
ജനങ്ങളും ഭാഷയും
ജനങ്ങളിൽ ഭൂരിഭാഗവും ഹിന്ദു-മുസ്ലിം മതവിഭാഗങ്ങളിൽപ്പെട്ടവരാണ്. ഹിന്ദി, രാജസ്ഥാനി എന്നീ ഭാഷകളാണ് മുഖ്യമായും പ്രചാരത്തിലുള്ളത്. ഒരു ബിരുദ കോളജും ഒട്ടനവധി സ്കൂളുകളുമുള്ള ഈ ജില്ലയിൽ 2001-ലെ കണക്കനുസരിച്ച് സാക്ഷരതാനിരക്ക് 60.77 ആയിരുന്നു.
സമ്പദ് വ്യവസ്ഥ
ധോൽപൂർ ജില്ലയുടെ സമ്പദ് വ്യവസ്ഥ പ്രധാനമായും കാർഷിക മേഖലയെ ആശ്രയിച്ചാണ് നിലനിൽക്കുന്നത്. ചെറുകിട വ്യവസയങ്ങൾക്കാണ് വ്യാവസായിക മേഖലയിൽ മുൻതൂക്കം. തടി, ഗ്ലാസ്, കമ്പിളി, ഭക്ഷ്യോത്പന്നങ്ങൾ, മരുന്ന്, മെഴുകുതിരി, അലൂമിനിയം ഉത്പന്നങ്ങൾ എന്നിവയുടെ നിർമ്മാണവും അച്ചടിയുമാണ് ഇവയിൽ പ്രധാനം. കടുകെണ്ണയാണ് ജില്ലയിലെ പ്രധാന കയറ്റുമതി ഉത്പന്നം.
വിനോദസഞ്ചാരം
1982-ൽ നിലവിൽവന്ന ഗ്രാമവികസന അതോറിറ്റി ജില്ലയിൽ ഐ.ആർ.ഡി.പി., ട്രൈസം, ജവാഹർ റോസ്ഗാർ യോജന തുടങ്ങിയ വികസന പദ്ധതികൾക്ക് ആരംഭംകുറിച്ചു. രാജസ്ഥാനിലെ വിനോദസഞ്ചാര പ്രാധാന്യമുള്ള പ്രദേശങ്ങളിലൊന്നാണ് ധോൽപൂർ. ജില്ലയിലെ ഷേർഘഡ്കോട്ട, ശിവക്ഷേത്രം, ധോൽപൂർ കൊട്ടാരം, മുഖ്കുണ്ഡ് (Muchkund), വൻവിഹാർ, തലാബ് ഷാഹി, ഇന്തോ-മുസ്ലിം ശൈലിയുടെ ഉത്തമദൃഷ്ടാന്തമായ ക്ലോക്ക് ടവർ എന്നിവ ശ്രദ്ധേയങ്ങളാണ്.
പുറത്തേക്കുള്ള കണ്ണികൾ
വർഗ്ഗം:രാജസ്ഥാനിലെ ജില്ലകൾ
കപ്പാസിറ്റർ
രണ്ടു ലോഹ പ്ലേറ്റുകളും അവയ്ക്കിടയിൽ വച്ചിരിക്കുന്ന ഒരു ഇൻസുലേറ്ററുമാണ്‌ കപ്പാസിറ്ററിന്റെ ഭാഗങ്ങൾ. ഇൻസുലേറ്ററിനെ ഡൈഇലക്ട്രിക് (dielectric) എന്നു പറയുന്നു. കപ്പാസിറ്ററിനെ സർക്യൂട്ടിൽ ഘടിപ്പിക്കുന്നതിന്‌ ഓരോ പ്ലേറ്റിൽ നിന്നും ഓരോ ലീഡ് ഉണ്ടായിരിക്കും.
ചരിത്രം
1745 ഒക്ടൊബറിൽ ഇവാൾഡ് ജോർജ്ജ് വൊൺ ക്ലീസ്റ്റ് എന്ന ജർമ്മൻ ശാസ്ത്രഞനാണ്‌ കപ്പാസിറ്റർ കണ്ടുപിടിച്ചത്. ഇതേവർഷം തന്നെ ഡച്ച്‌ ശാസ്ത്രഞനായ പീറ്റർ വാൻ മുഷേൻ ബ്രോക്ക് സമാനമായ മറ്റൊരു കപ്പാസിറ്റർ കണ്ടുപിടിച്ചു. ലെയ്സൺ ജാർ എന്നാണ്‌ അദ്ദേഹം തന്റെ പുതിയ കണ്ടുപിടിത്തത്തെ വിശേഷിപ്പിച്ചിരുന്നത്. ബഞ്ചമിൻ ഫ്രാങ്ക്ളിൻ, ലെയ്സ്ൺ ജാർ കപ്പാസിറ്ററിനെ സൂക്ഷ്മാമായി പരിശോധിക്കുകയും ഈ കപ്പാസിറ്ററിൽ നേരത്തെ കരുതിയതുപോലെ വെള്ളത്തിലല്ല മറിച്ച് ഗ്ലാസിലാണ്‌ വൈദ്യുതി സംഭരിക്കുന്നത് എന്നു വ്യക്തമാക്കുകയും ചെയ്തു. ആദ്യകാലത്ത് കപ്പാസിറ്ററുകൾ കണ്ടൻസറുകൾ എന്ന പേരിലാണ്‌ അറിയപ്പെട്ടിരുന്നത്. ഇപ്പോഴും ചില രാജ്യങ്ങളിൽ കപ്പാസിറ്ററുകൾ കണ്ടൻസർ എന്ന പേരിൽ തന്നെയാണ്‌ അറിയപ്പെടുന്നത്. ഇറ്റാലിയൻ വാക്കായ കണ്ടൻസർ സ്റ്റോർ ആണ്‌ പിന്നീട് കണ്ടൻസർ ആയി മാറിയത്.
കപ്പാസിറ്റൻസ്
കപ്പാസിറ്ററിന്റെ വൈദ്യുതി സംഭരിച്ചുവെക്കാനുള്ള കഴിവിന്റെ ഏകകമാണ്‌ കപ്പാസിറ്റൻസ് (C). പ്ലേറ്റുകൾ തമ്മിലുള്ള പൊട്ടെൻഷ്യൽ വ്യത്യാസം V യും പ്ലേറ്റിൽ സംഭരിക്കപ്പെടുന്ന ചാർജ് Q വും ആയാൽ C=Q/V ആയിരിക്കും.
ഫാരഡ് (F) ആണ്‌ ആണ്‌ കപ്പാസിറ്റൻസ് അളക്കാനുള്ള മാനദണ്ഡം. ഇതൊരു വലിയ യൂണിറ്റായതുകൊണ്ട് സാധാരണ മൈക്രോഫാരഡ് (µF) എന്ന യൂണിറ്റിലാണ്‌ കപ്പാസിറ്റൻസ് അളക്കുന്നത്. 1 മൈക്രോഫാരഡ്=10-6 ഫാരഡ് ആണ്‌.
വിവിധതരം കപ്പാസിറ്ററുകൾ
ഡൈ ഇലക്ട്രിക് വസ്തു പേപ്പർ ആയിട്ടുള്ള കപ്പാസിറ്ററാണ് പേപ്പർ കപ്പാസിറ്റർ. മൈക്ക ഡൈ ഇലക്ട്രിക്കായിട്ടുള്ള കപ്പാസിറ്ററുകളാണ് മൈക്ക കപ്പാസിറ്ററുകൾ. ഇങ്ങനെ സെറാമിക് കപ്പാസിറ്ററുകൾ, പോളിയസ്റ്റർ കപ്പാസിറ്ററുകൾ എന്നിങ്ങനെ പലതരം കപ്പാസിറ്ററുകൾ ഇപയോഗത്തിലുണ്ട്. കപ്പാസിറ്ററുകൾ അവയിലുപയോഗിക്കുന്ന ഡൈ ഇലക്ട്രിക്കുകളുടെ പേരിലാണ് അറിയപ്പെടുന്നത്. ഈ കപ്പാസിറ്ററുകളിലൊക്കെ അവയുടെ ഏതു ലീഡുവേണമെങ്കിലും (+) അല്ലെങ്കിൽ (-) ആയി ഉപയോഗിക്കാം.
വൈദ്യുതിയുടെ രാസഫലം ഉപയോഗിച്ച് രൂപപ്പെടുത്തി എടുത്തിട്ടുള്ള കപ്പാസിറ്ററുകളാണ് ഇലക്ട്രോളിറ്റിക് കപ്പാസിറ്ററുകൾ. ഇവയെ എ.സി. സർക്യൂട്ടിൽ ഉപയോഗിക്കാനോ ധ്രുവങ്ങൾ മാറ്റി ഘടിപ്പിക്കാനോ പാടില്ല.
അവലംബം
വർഗ്ഗം:വൈദ്യുതി വർഗ്ഗം:കപ്പാസിറ്റർ
മൈലപ്രം
മലപ്പുറം പട്ടണപ്രാന്തത്തിൽ സ്ഥിതി ചെയ്യുന്ന ഒരു ചെറിയ പ്രദേശമാണ്‌ മൈലപ്പുറം . മലപ്പുറം കോട്ടപ്പടിയിൽ നിന്നും കോട്ടക്കൽ ഭാഗത്തേക്കുള്ള റോഡിൽ സ്ഥിതിചെയ്യുന്നു. നൂരാടി പുഴ ഈ പ്രദേശത്തുകൂടി ഒഴുകുന്നു. കോലാർ ,കാളന്തട, കണ്ണത്തുപാറ എന്നീ പ്രദേശങ്ങളും ഇവിടെ സ്ഥിതി ചെയ്യുന്നു.
വിഭാഗം:മലപ്പുറം ജില്ലയിലെ പട്ടണപ്രാന്തങ്ങൾ
ഡിജിറ്റാലിസ് ഔഷധങ്ങൾ
ഹൃദ്രോഗ ചികിത്സയ്ക്ക് ഉപയോഗിക്കുന്ന ഒരു വിഭാഗം ഔഷധങ്ങളാണ് ഡിജിറ്റാലിസ് ഔഷധങ്ങൾ. ഇവയുടെ പ്രധാന സ്രോതസ്സായ 'ഫോക്സ് ഗ്ലോവ്' (Fox glove) വിഭാഗത്തിൽപ്പെടുന്ന സസ്യങ്ങളുടെ ലത്തീൻ നാമമാണ് ഡിജിറ്റാലിസ്. എന്നാൽ സമാന രാസഘടന (ഗ്ലൈക്കോസൈഡ്) ഉളളതും ഹൃദയത്തിൽ സമാനമായ പ്രയോഗഫലങ്ങൾ ഉളവാക്കാൻ കഴിവുള്ളതുമായ പദാർഥങ്ങൾ മറ്റ് സസ്യങ്ങളിൽ നിന്നും വേർതിരിച്ചിട്ടുണ്ട്. ഈ ഔഷധങ്ങളെല്ലാം തന്നെ പൊതുവിൽ ഡിജിറ്റാലിസ് എന്ന പേരിലാണ് അറിയപ്പെടുന്നത്.
ചരിത്രം
പുരാതന ഈജിപ്തിലെ (സു. 1500 ബിസി) പുരോഹിത ഭിഷഗ്വരന്മാരും റോമാക്കാരും (സു. 500 ബി.സി) സ്ട്രോഫാൻതസ് (Strophanthus), ഒളിയാൻഡർ (അരളി) തുടങ്ങിയ ഉഷ്ണമേഖലാ സസ്യങ്ങളിൽ നിന്ന് വേർതിരിച്ചെടുത്ത ചില ഡിജിറ്റാലിസ് ഔഷധങ്ങൾ ഉപയോഗിച്ചിരുന്നതായി രേഖകളുണ്ട്. 1785-ൽ വില്യം വിതറിങ് എന്ന ഇംഗ്ലീഷ് ഭിഷഗ്വരനാണ് ഫോക്സ് ഗ്ലോവ് സസ്യങ്ങളിൽ നിന്നും ഡിജിറ്റാലിസ് ഔഷധങ്ങൾ വേർതിരിക്കുകയും അവയുടെ പ്രഭാവം വിശദമായി പഠിക്കുകയും ചെയ്തത്. ഡിജിറ്റാലിസ് ഔഷധങ്ങൾ പ്രയോഗിക്കുന്നതിന് മാർഗനിർദ്ദേശകമായി ഇന്നും ഉപയോഗിക്കപ്പെടുന്ന ഒരു പ്രാമാണിക വൈദ്യശാസ്ത്ര ഗ്രന്ഥമാണ് ഇദ്ദേഹം രചിച്ച അക്കൗണ്ട് ഒഫ് ദ് ഫോക്സ് ഗ്ലോവ് ആൻഡ് സം ഒഫ് ഇറ്റ്സ് മെഡിക്കൽ യൂസസ്.
ഔഷധങ്ങൾ
ഡിജിറ്റാലിസ് പർപ്യൂറിയേ അഥവാ പർപിൾ ഫോക്സ് ഗ്ലോവിൽ നിന്നും വേർതിരിച്ചെടുക്കുന്ന ഡിജിറ്റോക്സിൻ (Digitoxin), ഡിജിറ്റാലിസ് ലാന്റയിൽ നിന്നും ലഭ്യമാക്കുന്ന ഡിജോക്സിൻ (Digoxin), സ്ട്രോഫാൻതസ് ഗ്രാറ്റസിൽ നിന്നുളള ഔആബേയ് ൻ (Ouabain) എന്നിവയാണ് ഏറ്റവും പ്രാധാന്യമർഹിക്കുന്ന ഡിജിറ്റാലിസ് ഔഷധങ്ങൾ.
ഉപയോഗം
ഹൃദയ പേശികളിലും മധ്യ-ഹൃത്-സ്തര (myocardium)ത്തിലും നേരിട്ട് പ്രഭാവം ചെലുത്തുന്നു എന്നതാണ് ഡിജിറ്റാലിസിന്റെ സവിശേഷത. ഇതിന്റെ ഫലമായി ഹൃദയത്തിന് സങ്കോചിക്കാനുള്ള ശേഷി വർധിക്കുകയും ധമനികളിലേക്ക് കൂടുതൽ രക്തം പമ്പ് ചെയ്യുകയും ചെയ്യുന്നു. രക്തചംക്രമണത്തിലുണ്ടാവുന്ന പുരോഗതി ഹൃദയ സംബന്ധമായ എല്ലാ വിധ തകരാറുകളും ഭേദപ്പെടുത്തുവാനുപകരിക്കും. വൃക്കകളിലേക്കുളള രക്ത പ്രവാഹം വർധിക്കുന്നതു മൂലം മൂത്രം കൂടുതൽ പോകുന്നതിനാൽ നീർവീക്കം കുറയ്ക്കുന്നതിന് പ്രയോജനപ്പെടുന്നു. ഹൃദ്രോഗം മൂലം ശ്വാസകോശത്തിലും മറ്റ് അവയവങ്ങളിലും ഉണ്ടാവുന്ന വീക്കം മാറ്റുന്നതിന് ഡിജിറ്റാലിസിന്റെ ഉപയോഗം പ്രയോജനകരമാവാറുണ്ട്.
ഹൃദയസംബന്ധമായ മിക്ക തകരാറുകൾക്കും ഡിജിറ്റാലിസിന്റെ ഏറ്റവും അനുകൂലമായ ഫലം കഴിയുന്നത്ര വേഗത്തിൽ ലഭ്യമാക്കുന്നതിന് ആദ്യം തന്നെ കൂടിയമാത്രയിൽ ഡിജിറ്റാലിസ് രോഗിക്ക് നൽകുകയാണ് ചെയ്തു വരുന്നത്. ഈ പ്രക്രിയ ഡിജിറ്റലീകരണം (digitalisation) എന്നാണറിയപ്പെടുന്നത്. പലപ്പോഴും ധമനിയിലേക്ക് നേരിട്ട് കുത്തിവെയ്പ്പു നടത്തിയാണിത് സാധ്യമാക്കുന്നതെങ്കിലും ഈ ഔഷധം ഗുളിക രൂപത്തിൽ നൽകുന്നതാണ് ഏറ്റവും സുരക്ഷിതം. ഡിജിറ്റലീകരണത്തിനു ശേഷം മാത്ര കുറച്ച് രക്തത്തിലെ ഡിജിറ്റാലിസിന്റെ അളവ് നിലനിറുത്തുകയാണ് പതിവ്. ഔആബേയ്നിന്റെ പ്രഭാവവും വിസർജനവും ത്വരിതഗതിയിലായതിനാൽ വളരെ അടിയന്തരമായ സന്ദർഭങ്ങളിൽ മാത്രമേ ഔആബേയ് ൻ ഉപയോഗിക്കാറുള്ളൂ.
വളരെ നേരിയ തോതിൽ അധികരിച്ചാൽ തന്നെ ഡിജിറ്റാലിസ് വിഷസ്വഭാവം പ്രദർശിപ്പിക്കും. കോശങ്ങളിൽ നിന്നും പൊട്ടാസിയം നഷ്ടമാവുന്നതു മൂലമാണ് മിക്കവാറും എല്ലാ ദൂഷ്യഫലങ്ങളും ഉളവാകുന്നത്. വിശപ്പില്ലായ്മ, ഓക്കാനം, ഛർദി എന്നിവയാണ് ലക്ഷണങ്ങൾ. ഹൃദയമിടിപ്പ് അപകടകരമാംവിധം കുറയുന്നത് മറ്റൊരു ദൂഷ്യ ഫലമാണ്.
ഹൃദ്രോഗങ്ങൾക്ക് ഇന്നും ഡിജിറ്റാലിസ് ഏറ്റവും സ്വീകാര്യമായ ഔഷധമാണെങ്കിലും ഇവയുടെ പ്രവർത്തന രീതി പൂർണമായും വ്യക്തമായിട്ടില്ല. കോശസ്തരങ്ങളിലൂടെയുളള അയോൺ വിനിമയം നിയന്ത്രിക്കുന്ന എൻസൈമുകളുടെ പ്രവർത്തനത്തിൽ പ്രഭാവം ചെലുത്തുന്നതിനാൽ തന്മാത്രാ ജീവശാസ്ത്രജ്ഞർ ഡിജിറ്റാലിസിന്റെ പ്രവർത്തനത്തിൽ തത്പരരായിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:ഔഷധങ്ങൾ
മോസില്ല തണ്ടർബേഡ്
മോസില്ല തണ്ടർബേർഡ് മോസില്ല ഫൗണ്ടേഷൻ വികസിപ്പിച്ചെടുത്ത ഒരു സ്വതന്ത്ര ഓപ്പൺ സോഴ്സ് ക്രോസ്-പ്ലാറ്റ്ഫോം ഇമെയിൽ ക്ലയന്റ്, വ്യക്തിഗത വിവര മാനേജർ, ന്യൂസ് ക്ലയന്റ്, ആർഎസ്എസ്(RSS), ചാറ്റ് ക്ലയന്റ് എന്നിവയാണ്. യഥാർത്ഥത്തിൽ മോസില്ലയുടെ ഫയർഫോക്സ് വെബ് ബ്രൗസറിന്റെ മാതൃകയിൽ രൂപപ്പെടുത്തിയതാണ്.
2012 ജൂലൈ 6-ന്, തണ്ടർബേർഡിന്റെ ഫീച്ചർ സെറ്റ് വിപുലീകരിക്കാനുള്ള നിരന്തര ശ്രമം ഫലശൂന്യമായതിനാൽ തണ്ടർബേർഡ് വികസിപ്പിക്കുന്നത് കമ്പനി ഉപേക്ഷിക്കുന്നതായി മോസില്ല പ്രഖ്യാപിച്ചു. പുതിയ ഫീച്ചറുകളുടെ വികസനം ഏറ്റെടുക്കാൻ കമ്മ്യൂണിറ്റിയെ അനുവദിച്ചുകൊണ്ട് സുരക്ഷയും മെയിന്റനൻസ് അപ്‌ഡേറ്റുകളും നൽകുന്ന "വിപുലീകൃത പിന്തുണ റിലീസുകൾ" മാത്രം വാഗ്ദാനം ചെയ്യുന്ന മോസില്ലയിലേക്ക് പുതിയ വികസന മോഡൽ മാറി.
2017 മെയ് 9-ന് ഒരു പ്രഖ്യാപനത്തിൽ മോസില്ല തണ്ടർബേർഡിനെ തിരികെ കൊണ്ടുവരികയും അതിന്റെ വികസനത്തിന് പിന്തുണ നൽകുകയും ചെയ്തു. തണ്ടർബേർഡ് ഡെവലപ്‌മെന്റ് ടീം നിരവധി പുതിയ അംഗങ്ങളെ ചേർക്കുകയും സുരക്ഷയും ഉപയോക്തൃ ഇന്റർഫേസും പരിഷ്‌ക്കരിക്കുകയും ചെയ്തു.
2020 ജനുവരി 28-ന് മോസില്ല ഫൗണ്ടേഷൻ പ്രഖ്യാപിച്ചത്, മുമ്പ് സാധ്യമല്ലാത്ത ഉൽപ്പന്നങ്ങളും സേവനങ്ങളും വാഗ്ദാനം ചെയ്യുന്നതിനും പങ്കാളിത്തത്തിലൂടെയും അല്ലാത്തവയിലൂടെയും വരുമാനം ശേഖരിക്കുന്നതിനുമായി, എംഇസഡ്എൽഎ(MZLA)ടെക്‌നോളജീസ് കോർപ്പറേഷൻ എന്ന പൂർണ്ണ ഉടമസ്ഥതയിലുള്ള ഒരു പുതിയ സബ്‌സിഡിയറിയിൽ നിന്ന് പദ്ധതി ഇനി മുതൽ പ്രവർത്തിക്കുമെന്ന് പ്രഖ്യാപിച്ചു. കൂടാതെ ചാരിറ്റബിൾ അല്ലാത്ത സംഭാവനകളും സ്വീകരിക്കുന്നു.
ചരിത്രം
ഫീനിക്സ് ബ്രൗസർ (ഇപ്പോൾ ഫയർഫോക്സ്) പുറത്തിറങ്ങിയപ്പോൾ മൈനോട്ടോർ എന്ന പേരിലാണ് തണ്ടർബേഡ് ആദ്യമായി പുറത്തിറങ്ങുന്നത്. മൈനോടോർ പരാജയമായിരുന്നെങ്കിലും ഫീനിക്സ് ബ്രൗസറിന്റെ വിജയം വീണ്ടു മെയിൽ ക്ലൈന്റ് നിർമ്മിക്കാൻ കാരണമായി.
ബഫല്ലോ ബഫല്ലോ ബഫല്ലോ ബഫല്ലോ ബഫല്ലോ ബഫല്ലോ ബഫല്ലോ ബഫല്ലോ
അമേരിക്കൻ ഇംഗ്ലീഷിലെ വ്യാകരണപരമായി ശരിയായ ഒരു വാക്യമാണ് ബഫല്ലോ ബഫല്ലോ ബഫല്ലോ ബഫല്ലോ ബഫല്ലോ ബഫല്ലോ ബഫല്ലോ ബഫല്ലോ. ലെക്സിക്കൽ ആൻബിക്വിറ്റിയിലൂടെ സങ്കീർണ്ണമായ ഭാഷാപരമായ നിർമ്മിതികൾ സൃഷ്ടിക്കാൻ നാനാർത്ഥ ശബ്‌ദങ്ങളും തുല്യോച്ചാരണപദങ്ങളും എങ്ങനെ ഉപയോഗിക്കാമെന്നതിന്റെ ഉദാഹരണമായി ഇത് പലപ്പോഴും അവതരിപ്പിക്കപ്പെടുന്നു. 1967 മുതൽ ദിമിത്രി ബോർഗ്മാന്റെ ബിയോണ്ട് ലാംഗ്വേജ്: അഡ്വഞ്ചേഴ്സ് ഇൻ വേഡ് ആന്റ് തോട്ട് പ്രസിദ്ധീകരിച്ചതുമുതൽ ഇത് വിവിധ രൂപങ്ങളിൽ സാഹിത്യത്തിൽ ചർച്ചചെയ്യപ്പെട്ടിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:ഇംഗ്ലീഷ് ശൈലികൾ
സംസ്ഥാനപാത 56 (കേരളം)
കേരളത്തിലെ ഒരു സംസ്ഥാനപാതയാണ് SH 56 (സംസ്ഥാനപാത 56). കാസർഗോഡ് ജില്ലയിലെ കാഞ്ഞങ്ങാടിൽ നിന്നും ആരംഭിച്ച്, കണ്ണൂർ ജില്ലയിലെ ചെമ്പേരി എന്ന പ്രദേശത്താണ് ഈ പാത അവസാനിക്കുന്നത്. 44.1 കിലോമീറ്റർ നീളമുണ്ട്.
അവലംബം
വർഗ്ഗം:കേരളത്തിലെ സംസ്ഥാനപാതകൾ
ആൽഫ്രഡ് അഡ്‌ലർ
ഒരു മനഃശാസ്ത്രജ്ഞനാണ് ആൽഫ്രഡ് അഡ്‌ലർ.1870-ൽഫെബ്രുവരി 7-ന് ആസ്ട്രിയായിലെ വിയന്നയിൽ ജനിച്ചു.1937-മെയ് 28-ന് അന്തരിച്ചു. മനോവിശ്ലേഷണസിദ്ധാന്തത്തിന്റെ ഉപജ്ഞാതവായ സിഗ്മണ്ട് ഫ്രോയിഡിന്റെ ശിഷ്യനായിരുന്നെങ്കിലും പിന്നീട്  ഫ്രോയിഡുമായി തെറ്റിപ്പിരിഞ്ഞു. സ്വന്തമായ ഏതാനും മന:ശ്ശാസ്ത്ര പരികല്പനകൾക്ക് രൂപം നൽകി .വ്യക്തിമനഃശ്ശാസ്ത്രം എന്ന ശാഖക്ക് വിവിധ സംഭാവനകൾ നൽകിയതിന്റെ പേരിൽ മനഃശ്ശാസ്ത്ര പഠനരംഗത്ത് അംഗീകാരം നേടി. എന്നാൽ പിന്നീട് അഡ് ലെറുടെ നിരീക്ഷണങ്ങൾക്ക് മനഃശ്ശാസ്ത്ര ലോകത്ത് വലിയ പ്രസക്തിയില്ലാതായിത്തീർന്നു.
ജീവിതരേഖ
ഓസ്ട്രിയായിലെ വിയന്നയിൽനിന്ന് വൈദ്യശാസ്ത്രത്തിൽ ബിരുദം സമ്പാദിച്ചു. നേത്രരോഗ ചികത്സ കനായി ഔദ്യോഗിക ജീവിതം ആരംഭിച്ചെങ്കിലും പിന്നീട് മനോരോഗപഠനത്തിലേക്ക് ശ്രദ്ധതിരിച്ചു. ഫ്രോയ്ഡിന്റെ ശിഷ്യനായി കുറെക്കാലം പ്രവർത്തിച്ചു. പൂർവശൈശവ ലൈംഗികതക്ക് ഫ്രോയിഡ് നൽകിയ അമിതപ്രാധാന്യം മൂലം വൈകാതെ തന്നെ യുങ്ങിനോടൊപ്പം അഡ്ലെറും അദ്ദേഹത്തോട് തെറ്റിപ്പിരിഞ്ഞ് സ്വന്തമായി മനശ്ശാസ്ത്ര പദ്ധതികൾക്ക് രൂപം കൊടുത്തു.പിന്നീട് അമേരിക്കയിലേക്ക് കുടിയ്യേറുകയും മരണം വരെ അവിടെ അദ്ധ്യാപകനായി പ്രവർത്തിക്കുകയും ചെയ്തു,1927 മുതൽ 'കൊളംബിയാ യൂണിവേർസിറ്റി'യിലും 'ലോങ്ങ് ഐലന്റ് കോളേജ് ഓഫ്  മെഡിസിനി'ലും പഠിപ്പിച്ചിട്ടുണ്ട്. മനശാസ്ത്ര ചികിത്സാരംഗത്ത് ഫ്രോയിഡിന്റെ സൈക്കോ അനാലിസിസ് കഴിഞ്ഞാൽ ഏറ്റവും കൂടുതൽ അംഗീകാരം പിടിച്ചുപറ്റിയ ചികിത്സാരീതിയായിരുന്നു ആഡ് ലറുടേത്.
ഫ്രോയിഡും ആഡ് ലറും
ഫ്രോയ്ഡിന്റെ മൂന്ന് സുപ്രധാന ശിഷ്യന്മാരായിരുന്നു യുങ്ങും ആഡ് ലെറും ഓട്ടോറാങ്കും.മൂന്നു പേരും പിന്നീട് ഫ്രോയിഡുമായി വിയോജിച്ച് തങ്ങളുടേതായ മാർഗ്ഗങ്ങളിൽ മുന്നേറുകയുണ്ടായി. വൈരുദ്ധ്യങ്ങളാണ് കൂടുതലെങ്കിലും ചിലകാര്യങ്ങളിലെങ്കിലും അവർക്കിടയിൽ  പൊരുത്തങ്ങൾ നിലനിൽക്കുകയും ചെയ്തു. 1902-ൽ ഒരു പ്രഭാഷണ ശ്രോതാവായി ഫ്രോയിഡിന്റെ ബൗദ്ധിക ജീവിതത്തിലേക്ക് കടന്നുവന്ന ആഡ്ലർ 1905 ഓടു കൂടി അദ്ദേഹത്തിന്റെ ആത്മസുഹൃത്തായിമാറി. 'ആത്മസുഹൃത്തും പൊറുപ്പിക്കാനാവാത്ത ശത്രു'വുമെന്ന് പിന്നീട് ആഡ് ലറെപ്പറ്റി ഫ്രോയ്ഡ് രേഖപ്പെടുത്തുകയുണ്ടായി. ഫ്രോയിഡിന്റെ സ്വപ്ന വ്യാഖ്യാനമാണ് മറ്റു പലരേയുമെന്ന പോലെ ആഡ് ലറെയും ഫ്രോയിഡിലേക്ക് ആകൃഷ്ടനാക്കിയത്. രണ്ടുപേരുടേയും താൽപര്യം സൈക്കോസിസുംന്യൂറോസിസുംതന്നെയായിരുന്നു. മനോരോഗിയുടെ സൈക്കോട്ടിക്കും ന്യൂറോട്ടിക്കുമായ എല്ലാ ലക്ഷണങ്ങളും പഠിക്കുന്നതിന്റെ ഭാഗമായി രോഗിയുടെ ബാല്യകാല സ്വപ്നങ്ങളും‍, സ്പർദ്ധകളും പഠിക്കുവാനും രോഗലക്ഷണങ്ങളിൽ നിന്നും രോഗനിദാനം സാദ്ധ്യമാക്കുവാനും കഴിയുമെന്ന്  രണ്ടാളും  വിശ്വസിച്ചു.അബോധനിരീക്ഷണത്തിലൂടെ മാത്രമേ ശരിയായ രോഗനിദാനം സാദ്ധ്യമാകൂ എന്ന കാര്യത്തിൽ അവർ യോജിപ്പിലായിരുന്നു.
വിയോജിപ്പുകൾ
മാനസികവ്യാപാരങ്ങളെല്ലാം മൗലികപ്രേരണകളുടെ ഫലമാണെന്ന് ഫ്രോയ്ഡും യുങ്ങും വിശ്വസിച്ചെങ്കിൽ അവ യഥാർത്ഥത്തിൽ ലക്ഷ്യോന്മുഖമാണെന്ന്  ആഡ് ലെർ വിലയിരുത്തി. ഫ്രോയിഡും ആഡ് ലറും ശൈശവാനുഭവങ്ങളുടെ പ്രാധാന്യത്തിലാണ് ഊന്നൽ നൽകിയത്. സ്വഭാവരൂപവത്കരണത്തിനും ചിലപ്പോൽ മനോരോഗത്തിനും നിദാനമാകുന്നത് ശൈശവ ലൈംഗികതയോ അതിന്റെ അടിച്ചമർത്തലോ ആണെന്ന്  ഫ്രോയ്ഡ് കരുതി. എന്നാൽ ആഡ് ലറുടെ സമീപനത്തിൽ  സമൂഹത്തിൽ അംഗീകാരവും ബഹുമതിയും ആധിപത്യവും ലഭിക്കാനാണ് മനുഷ്യൻ ആഗ്രഹിക്കുന്നത്. . ഫ്രോയ്ഡ് രോഗിയിൽ ഊന്നി നിന്നു കൊണ്ട് രോഗനിദാനത്തിലും ശ്രദ്ധിച്ചപ്പോൾ ആഡ് ലർ മനുഷ്യവ്യക്തിയെ കേന്ദ്രികരിച്ചു കൊണ്ടുള്ള ഗവേഷണത്തിലും നിഗമന രൂപവത്കരണത്തിലുമാണ് താല്പര്യപ്പെട്ടത്. ഏതു ഫലസിദ്ധിയെ കാംഷിക്കുന്നതുകൊണ്ടാണ് മനസ്സ് പ്രവർത്തന സജ്ജമാകുന്നത് എന്ന് കണ്ടെത്താൻ ശ്രമിക്കുകയാണ് ആഡ് ലർ ചെയ്തത്.
മനശ്ശാസ്ത്ര സങ്കല്പനങ്ങൾ
ഒരുവന്റെ വ്യക്തിത്വം അവന്റെ സമ്പൂർണ്ണമായ ചുറ്റുപാടുകളുമായി ഗാഢമായി ബന്ധപ്പെട്ടിരിക്കുന്നു എന്ന ആശയത്തിനാണ്‌ ആഡ്ലർ ആദ്യകാലം മുതലേ ഊന്നൽ നൽകിയിരുന്നത്. വ്യക്തിയെ സമ്പൂർണ്ണമായി പരിഗണിച്ചു കൊണ്ട് അവന്റെ ചോദന, വികാരങ്ങൾ, മനോഭാവങ്ങൾ , ഓർമ്മ എന്നിവയെപ്പറ്റിയുള്ള വ്യക്തിമനഃശാസ്ത്രത്തിന്റെ സവിശേഷതകളെപ്പറ്റിയുള്ള മാനുഷിക പഠനത്തിനുള്ള പദ്ധതിയായിരുന്നു അദ്ദേഹത്തിന്റേത്. . അതുകൊണ്ട് അദ്ദേഹത്തിന്റെ മനഃശാസ്ത്ര പദ്ധതി വ്യക്തിമനഃശാസ്ത്രം എന്ന പേരിൽ അറിയപ്പെടുന്നു. മാതൃകാ മനഃശ്ശാസ്ത്രം(Psychology of Normalcy) എന്നും ഗഹന മനഃശാസ്ത്രം (Depth Psychology)എന്നും അദ്ദേഹത്തിന്റെ മനഃശാസ്ത്ര പദ്ധതി അറിയപ്പെടുന്നുണ്ട്.
അപകർഷതാബോധം
സമൂഹത്തിൽ അംഗീകാരവും ബഹുമതിയും ആധിപത്യവും ലഭിക്കാനാണ് മനുഷ്യൻ ആഗ്രഹിക്കുന്നതെന്നു ആഡ്ലർ പറഞ്ഞു. എല്ലാ വ്യക്തിഗത പ്രവർത്തനങ്ങളുടേയും ആത്യന്തികമയ ലക്ഷ്യം സാമൂഹ്യാംഗീകാരമാണ്‌.അതാണ്‌ മനുഷ്യന്റെ സ്വഭാവ രൂപവത്കരണത്തിൽ നിർണ്ണായക സ്വാധീനം ചെലുത്തുന്നത്. അതുകൊണ്ട് വ്യക്തിയുടെ പെരുമാറ്റമാതൃകകളുടെ ബീജമന്വേഷിക്കേണ്ടത് അയാളുടെ ഈഗോയിൽ അഥവാ അതിലടങ്ങിയിട്ടുള്ള അധികാര വാഞ്ഛയിലാണ്‌. മനസ്സിന്റെ ലക്ഷ്യങ്ങളെ തിരിച്ചറിയുന്നതിലൂടെയാവണം മാനസികാപഗ്രഥനം ആരംഭിക്കേണ്ടതെന്ന അഡ് ലറൂടെ നിലപാട് ഫ്രോയിഡിന്റേതിനു വിരുദ്ധമായിരുന്നു. മനസ്സിന്റെ ലക്ഷ്യങ്ങൾ കണ്ടുപിടിക്കാൻ കഴിയുന്നതിലൂടെ മാത്രമേ മാനസികാപഗ്രഥനം സാദ്ധ്യമാകൂ എന്ന നിലപാടാണ്‌ ആഡ് ലറിനുണ്ടായിരുന്നത്. സമൂഹത്തിൽ മേന്മയോ മഹത്ത്വമോ അംഗീകാരമോ പദവികളോ ലഭിക്കാതെ വരുമ്പോഴാണ് വ്യക്തികൾ അപകർഷതാബോധം ഉള്ളവരായി മാറുന്നത്. ശാരീരികമോ മാനസികമോ ആയ കുറവുകളുടെ ഫലമായിട്ടായിരിക്കാം വ്യക്തി അപകർഷതയിലേക്ക് നയിക്കപ്പെടുന്നത്. ഇതിനു പ്രതിവിധിയായി വ്യക്തി സ്വയം ശ്രേഷ്ഠഭാവം നടിക്കുകയും അത് പലതരത്തിലുള്ള പെരുമാറ്റവൈചിത്ര്യങ്ങൾക്ക് കാരണമായിത്തീരുകയും ചെയ്യുന്നു. ഈ അപകർഷതയാണ് പലപ്പോഴും വ്യക്തിയുടെ മനോരോഗത്തിന് കാരണമായി മാറുന്നത് എന്നാണ് ആഡ് ലറുടെ നിലപാട്. ഈ മാനസിക പെരുമാറ്റ വൈചിത്ര്യത്തെ സൂചിപ്പിക്കുന്ന ആഡ് ലറുടെ സുപ്രധാന പരികല്പനകളാണ്  ഇൻഫീരിയോറിറ്റി കോംപ്ലക്സും സുപ്പീരിയോറിറ്റി കോംപ്ലക്സും. കുടുംബത്തിന്റെ ഭാഗമായി ജീവിക്കുന്ന ശിശുക്കൾക്ക് പല കാര്യത്തിലും മുതിർന്നവരെ ആശ്രയിക്കേണ്ടി വരും. മറ്റുള്ളവരുടെ സഹായമില്ലാതെ പ്രവർത്തിക്കാനോ ആവശ്യങ്ങൾ നിർവഹിക്കാനോ കഴിയില്ലെന്ന നിസ്സഹായതാബോധവും അതുമൂലമുള്ള  ആശ്രയത്വവും  ശിശുക്കളിൽ  പലവിധത്തിലുള്ള അപകർഷതകൾക്ക് കാരണമായി മാറുന്നു. അതിനെ നേരിടാൻ ഓരോ കുട്ടികൾക്കും അവവരവരുടേതായ ജന്മസിദ്ധമായ, അഥവാ വാസനാ ജന്യമായ,  പ്രതിവിധികൾ ഉണ്ട്. കരഞ്ഞ് ഒച്ചയുണ്ടാക്കിയും ബഹളം വെച്ചും അവർ മറ്റുള്ളവരുടെ പ്രശാന്തത തകർക്കുന്നതിലൂടെ സാഹചര്യങ്ങളുടെ മേൽ തങ്ങളുടേതായ രീതിയിൽ ആധിപത്യം നേടുന്നു. ഇവിടെ അപകർഷത സൃഷ്ടിക്കുന്ന ഒരു സാഹചര്യത്തിൽ നിന്ന് അതായത് ഇൻഫീരിയോറിറ്റിയിൽ നിന്നു തന്നെ ഉണ്ടാകുന്ന ഒരു സുപ്പീരിയോറിറ്റി കുഞ്ഞ് സൃഷ്ടിച്ചെടുക്കുകയാണ്. ലക്ഷ്യം നേടണമെന്ന കാര്യത്തിൽ പ്രായം ചെന്നവരെപ്പോലെതന്നെയാണ് കുട്ടികളും എന്ന് കാണാം.
വ്യക്തിസങ്കല്പം
ആഡ് ലറുടെ വ്യക്തിസങ്കല്പം സൃഷ്ടിപരമായിരുന്നു. വ്യക്തിത്വം മാറ്റമില്ലാത്ത, സ്ഥൈതികമായ, ഒന്നാണെന്ന് അദ്ദേഹം കരുതിയില്ല. വ്യക്തിത്വവികാസം അതിന്റെ ഉടമയുടെ കൂടി രചനാത്മകമായ സൃഷ്ടിയാണ്. ആത്മനിഷ്ഠമായ ഈ സമീപനം ആഡ് ലറുടെ മൗലികമായ ഒരാലോചനയായിരുന്നു. നിരന്തരമായ പരിവർത്തനത്തിന് വിധേയനാവുകയും സ്വയമേവ പരിവർത്തനവിധേയനാക്കുകയും (സ്വയം മാറുകയും)ചെയ്യുന്ന പ്രക്രിയയുടെ ഭാഗമായിത്തന്നെയാണ് വ്യക്തിയുടെ സൈക്കോസിസും ന്യൂറോസിസും എന്നാണ് ആഡ് ലറുടെ 'പ്രോബ്ലംസ് ഓഫ് ന്യൂറോസിസ് ' എന്ന പുസ്തകം സമാഹരിച്ച് പ്രസിദ്ധപ്പെടുത്തിയ ഹെയിൻഡ് ആൻസ് ബാക്കർ ,ആഡ് ലറുടെ സിദ്ധാന്തം വ്യക്തമാക്കിക്കൊണ്ട്, പുസ്തകത്തിന്റെ അവതാരികയിൽ  എഴുതിയിട്ടുള്ളത്. ആഡ് ലറുടെ വ്യക്തിവാദത്തിൽ വ്യക്തിയുടെ ഏകാത്മകത്വത്തിനും വ്യക്തിജീവിതത്തിന്റെ സോദ്ദേശ്യകതക്കും ജീവിത ധർമ്മങ്ങൾക്കും പ്രാധാന്യം ലഭിച്ചു. വസ്തുനിഷ്ഠമായ കാഴ്ചപ്പാടിലായാലും വ്യക്തിനിഷ്ഠമായ കാഴ്ചപ്പാടിലായിരുന്നാലും ശരി മനുഷ്യ വ്യക്തിത്വം വിഭജിതമല്ലെന്ന ദർശനമാണ് ആഡ് ലറുടേത്. അവിഭാജ്യമായത് എന്നർഥം വരുന്ന' individual ' എന്ന പദം സൂചിപ്പിക്കുന്നതു പോലെ വ്യക്തി അവിഭാജ്യമായ ഒരു ഘടകമാണ്. മനസ്, ശരീരം- ബോധം, അബോധം എന്നീങ്ങനെയുള്ള വിഭജനരേഖകൾക്ക് അക്കാദമികമായ പ്രാധാന്യമേയുള്ളു. വ്യക്തി സവിശേഷമായ ലക്ഷ്യങ്ങളുടെ സാക്ഷാത്കാരമാണ് ആഗ്രഹിക്കുന്നത്. അതിനുവേണ്ടിയാണ് പ്രവർത്തിക്കുന്നതും. ലക്ഷ്യങ്ങളോ ആഗ്രഹങ്ങളോ സാക്ഷാത്കരിക്കാനാകാതെ വരുമ്പോഴാണ് അയാൾ അപകർഷതയിലേക്കോ അതുവഴി ഉൽകൃഷ്ടതാ നാട്യത്തിലേക്കോ വഴുതിവീഴുന്നത്. എല്ലാവരും താൻ ഉൽകൃഷ്ടനാണെന്ന് കരുതുന്നു. തന്റെ വിജയത്തിൽ ഉത്തമമായ വിശ്വാസം പുലർത്തുന്നു. തന്റെ സ്വത്വത്തിന് പരമാവധി ഫലങ്ങൾ നേടിക്കൊടുക്കുന്നതിനായി ഓരോ വ്യക്തിയും തന്റെ നൈപുണികളെ ഏറ്റവും വിദഗ്ദ്ധമായി ഉപയോഗപ്പെടുത്താൻ ശ്രമിക്കുന്നു. ഈ ഉൽകൃഷ്ടതയെ പ്രാപിക്കാനുള്ള ശ്രമത്തിനിടയിൽ വ്യക്തി ആകാംഷക്കും അപകർഷതാബോധത്തിനും വിധേയനാകേണ്ടതായിവരും. ഇത് ഒരുവനെ വിവശനാക്കി അവനിൽ ന്യൂറോസിസും സൈക്കോസിസും ഉളവാക്കുന്നുവെന്നുമാണ് ആഡ് ലർ സിദ്ധാന്തീകരിക്കുന്നത്.
മരുപ്പച്ച
right|thumb|The Huacachina oasis in [[Ica, Peru]] മരുപ്രദേശങ്ങളിൽ വരണ്ട കാലാവസ്ഥയാണുള്ളത്‌. അതിനാൽതന്നെ സസ്യങ്ങളും ജന്തുക്കളും അവിടെ നിലനിൽക്കുകയില്ല. എന്നാൽ ഇത്തരം പ്രദേശങ്ങളിലെ ചില ഭാഗങ്ങളിൽ സസ്യങ്ങൾക്കും ജന്തുക്കൾക്കും ജീവിക്കാൻ ആവശ്യമായ ജലം ലഭ്യമാകുന്നു. ഇവയെയാണ്‌ മരുപ്പച്ച എന്നു വിളിക്കുന്നത്‌. ഭൂജലവിതാനത്തിൽ പ്രാദേശികമായി ഉണ്ടാകുന്ന ചില പ്രതിഭാസങ്ങളാണിതിനു കാരണം. ജലവിതാനം ഈ പ്രദേശത്ത്‌ ഉപരിതലത്തിലേക്ക്‌ അനാവൃതമാകുന്നു.
മരുപ്പച്ചകളിൽ പലതും മരുഭൂമിയിൽ കൂടിയുള്ള കച്ചവടസംഘങ്ങളുടെ യാത്രാമാർഗ്ഗമായിരുന്നു.
വരണ്ട പ്രദേശങ്ങളിൽ താഴ്ച്ചയുള്ള കുഴൽകിണറുകൾവഴി ഭൂജലം പുറത്തുകൊണ്ടുവന്ന് കൃത്രിമമായി മരുപ്പച്ചകൾ സൃഷ്ടിക്കാവുന്നതാണ്‌.
അവലംബം: പരിസ്ഥിതി പരിചയകോശം, കേരള ശാസ്ത്രസാഹിത്യപരിഷത്ത്‌
അമ്നീഷ്യ
ഒരാളുടെ ഓർമ പൂർണ്ണമായോ ഭാഗികമായോ നഷ്ടപ്പെട്ട അവസ്ഥയാണ് അമ്നീഷ്യ(മറവി ). മനുഷ്യമസ്തിഷ്കത്തിൽ ഓർമ്മകൾ രേഖപ്പെടുത്തുന്ന വിവിധനാഡീകേന്ദ്രങ്ങൾ ലിംബിക് വ്യവസ്ഥയിലാണുള്ളത്. ഇവിടെയുണ്ടാകുന്ന തകരാറുകളാണ് അമ്നീഷ്യ രോഗികളിൽ ഓർമ്മ നഷ്ടപ്പെടുന്നതിന് കാരണം. മാനസികവൈകല്യങ്ങളോ ക്ഷതങ്ങൾ മസ്തിഷ്കത്തിൽ വരുത്തുന്ന വൈകല്യങ്ങളോ ഇത്തരം അവസ്ഥയ്ക്ക് കാരണമാകുന്നു.
വർഗ്ഗീകരണം
അമ്നീഷ്യ എന്ന മാനസികവൈകല്യത്തെ ആന്റിറോഗ്രേഡ് അമ്നീഷ്യ (Anterograde amnesia) എന്നും റിട്രോഗ്രേഡ് അമ്നീഷ്യ (Retrograde amnesia) എന്നും തരംതിരിക്കാം. ആന്റിറോഗ്രേഡ് അമ്നീഷ്യ ദീർഘകാലഓർമ്മകളുടെ തകർച്ചയെ സൂചിപ്പിക്കുന്ന അമ്നീഷ്യാ വിഭാഗമാണിത്. എന്നാൽ ഏതെങ്കിലും ഒരു പ്രത്യേക സംഭവത്തെക്കുറിച്ച് ഓർത്തെടുക്കാനാകാത്ത അവസ്ഥയാണ് റിട്രോഗ്രേഡ് അമ്നീഷ്യ. കലക്രമേണ റിട്രോഗ്രേഡ് അമ്നീഷ്യക്ക് മാറ്റമുണ്ടാകാം.
ചികിത്സ
ചിലയിനം ഔഷധങ്ങളും പെരുമാറ്റപരിവർത്തനങ്ങളും മാനസികചികിത്സയുമാണ് സാധാരണയായി അനുവർത്തിക്കുന്ന ചികിത്സാരീതികൾ.
അവലംബം
വർഗ്ഗം:മറവിരോഗങ്ങൾ
അച്ചായൻ
കേരളത്തിലെ സുറിയാനി ക്രിസ്ത്യാനികളെ സൂചിപ്പിക്കുന്ന പദമാണ് അച്ചായൻ. സുറിയാനി ക്രിസ്ത്യാനികളെ വേർതിരിച്ചറിയാൻ പുതുക്രിസ്ത്യാനികൾ അവരെ അച്ചായന്മാർ എന്നാണ് വിളിക്കാറുള്ളത്. കൂടാതെ സുറിയാനി ക്രിസ്ത്യാനികൾ പരസ്പരം സംബോധന ചെയ്യാനും അച്ചായൻ എന്ന പദം ഉപയോഗിക്കുന്നു. അച്ചായൻ എന്നതിന്റെ സ്ത്രീലിംഗരൂപമാണ് അച്ചായത്തി. ലാറ്റിൻകാരെ  അച്ചായൻമാർ അച്ചായതിമാർ എന്ന് പറയില്ല അവർ മുക്കുവ ക്രിസ്ത്യാനി ആയിട്ടാണ് അറിയപ്പെടുന്നത്.
പദോൽപ്പത്തി
അച്ചായൻ എന്ന പദത്തിന്റെ ഉദ്ഭവത്തിന് ക്രിസ്തുമതവുമായി ബന്ധമൊന്നുമില്ല. സംഘകാല തമിഴ് കൃതികളിൽ രാജാക്കന്മാരെയും സൈനികരെയും വിശേഷിപ്പിക്കാൻ ഈ പദം ഉപയോഗിച്ചു കാണുന്നുണ്ട്. പ്രാകൃതഭാഷാ പദമായ അജ്ജായ എന്നതാണ് പഴന്തമിഴിൽ അച്ചായർ എന്നായി മാറിയത്. കീഴടക്കാനാവാത്തത്, അജയ്യമായത് എന്നൊക്കെയാണ് ഈ പദത്തിന്റെ അർത്ഥം. പിൽക്കാലത്ത് ഈ പദം സുറിയാനി ക്രിസ്ത്യാനികളെ സൂചിപ്പിക്കുന്ന പദമായി മാറിയത് എങ്ങനെയെന്നത് അജ്ഞാതമാണ്. "പാലൈ പാടിയ പെരുങ്കടുങ്കോ പാലൈ തോഴി തലൈവിയിടം ചൊന്നതു തൊടങ്കൽ കൺതോൻറിയ മുതിയവൻ മുതലാക അടങ്കാതാർ മിടൽ അച്ചായ അമരർ വന്തു ഇരത്തലിൻ"
- എട്ടുത്തൊകൈ - കലിത്തൊകൈ, 2
"ആറരൺ കടന്തതാർ അരുംതകൈപ്പിൻ പീടുചേർന്ത് അച്ചായപ്പെരുംപടൈ അണ്ണൽ അറംപുരി അന്തണർ വഴിമൊഴിന്തു ഒഴുകി, ഞാലം നിൻവഴി ഒഴുകപ്പാടൽ ചാൻറു,"
- ഐങ്കുറുനൂറു, 209
സാഹിത്യത്തിൽ
മധ്യതിരുവതാംകൂറിൽ നിന്നുള്ള എഴുത്തുകാരുടെ സാഹിത്യകൃതികളിൽ ധാരാളമായി അച്ചായൻ എന്നപദം ഉപയോഗിച്ചു കാണുന്നുണ്ട്, പ്രത്യേകിച്ചും സക്കറിയ, അരുന്ധതി റോയ്, എബ്രഹാം മാത്യു എന്നിവരുടെ കഥകളിൽ.
ഗാനരചനയിൽ
അച്ചായൻ കൊതിച്ചതും പാല്‌ ആശാൻ കുറിച്ചതും പാല്‌ അളിയോ! അളിയോ നമ്മളു കുഴിച്ച കുഴിയില്‌ അടിതെറ്റി വീണൊരു മുയല്‌..
അവലംബം
വർഗ്ഗം:കേരളസംസ്കാരം വർഗ്ഗം:ക്രിസ്തുമതം കേരളത്തിൽ
ഹസ്ത ഉത്താനാസനം
ഇംഗ്ലീഷിൽ Raised Hands Pose എന്നു പേര്.
അവലംബം
യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്
Yoga for health-NS Ravishankar, pustak mahal
Light on Yoaga - B.K.S. Iiyenkarngar
The path to holistic health – B.K.S. Iiyenkarngar, DK books
ക്യുഡോ
വർഗ്ഗം:ആയോധനകലകൾ
ഇക്ബാൽ കോളേജ്, പെരിങ്ങമ്മല
തിരുവനന്തപുരം ജില്ലയിലെ ഒരു എയ്ഡഡ് കോളേജാണ്‌ ഇക്ബാൽ കോളേജ്.1964 ലാണ് ഇക്ബാൽ കോളേജ് സ്ഥാപിതമായത്.കേരള യൂണിവേഴ്സിറ്റിയുടെ ജൂനിയർ കോളേജായിട്ടാണ് ഇത് സ്ഥാപിച്ചിരിക്കുന്നത്.മുസ്ലീം സമുദയത്തിലെ തിരുവനന്തപുരം ജില്ലയിലെയും നെടുമങ്ങാട് താലൂക്കിലെ ആദ്യത്തെ കോളേജാണ്‌ ഇക്ബാൽ കോളേജ്.1995ൽ ഫസ്റ്റ് ഗ്രേഡായി ഉയർത്തപ്പെട്ടു.1987ൽ യു.ജി.സി 2F,12B ലിസ്റ്റിൽ ഉൾപ്പെടുത്തി.1995ൽ ആദ്യത്തെ ബിരുദാനന്തര ബിരുദ കോഴ്സ് ആരംഭിച്ചു.2010ൽ കൊമേഴ്സ് റിസർച് സെന്ററായി കേരള യൂണിവേഴ്സിറ്റി അംഗീകരിച്ചു.നിലവിൽ മലയോര മേഖലയിലെ വിദ്യാർത്ഥികൾ ആശ്രയിക്കുന്ന പെരിങ്ങമ്മലയിലെ ഏക കോളേജ് കൂടിയാണ് ഇക്ബാൽ.ഇക്‌ബാൽ ട്രസ്റ്റിന്റെ മേൽനോട്ടത്തിൽ മാനേജ്‌മെന്റ് കോളേജ് കൂടാതെ ഹയർസെക്കണ്ടറി സ്കൂൾ ,ബി.എഡ് കോളേജ് ,എം.ബി.എ കോളേജ് എന്നിവയും പ്രവർത്തിച്ചു വരുന്നു.
ബോട്ടണി
1998 മുതൽ തുടക്കം മുതൽ ഡിഗ്രി പരീക്ഷകളിൽ ഡിപ്ലോമ മികച്ച വിജയം നേടി. വിദ്യാർത്ഥികളിൽ ഭൂരിഭാഗവും ബോട്ടണിയിൽ ഉന്നത പഠനത്തിന് അപേക്ഷിക്കുന്നു. വിവിധ ഫണ്ടിംഗ് ഏജൻസികളിൽ നിന്നും ഗവേഷണ പ്രോജക്ടുകൾ ഏറ്റെടുത്ത് 2008 ൽ സജീവ ഗവേഷണത്തിനായി ഡിപ്പാർട്ടുമെൻറിലേക്ക് മാറുന്നു. യുജിസിയുടെ ധനസഹായത്തോടെ നാലു ഗവേഷണ പദ്ധതികൾ പൂർത്തിയായി. നാല് ദേശീയ സെമിനാറുകളും ഒരു ദേശീയ ശിൽപശാലയും വകുപ്പ് ഇതിനകം നടത്തിയിട്ടുണ്ട്. യുജിസിയും മാനേജ്മെന്റും സാമ്പത്തിക സഹായത്തോടെ പ്ലാന്റ് ബയോടെക്നോളജി, ടിഷ്യൂ കൾച്ചർ എന്നീ മേഖലകളിൽ ഡിപ്പാർട്ടുമെൻറ് ഒരു സമ്പൂർണ ഗവേഷണ പരീക്ഷണശാല രൂപീകരിച്ചിട്ടുണ്ട്. പ്രോജക്ട് ജോലികൾ ചെയ്യുന്നതിനായി പി.ജി., യുജി വിദ്യാർത്ഥികൾക്ക് ഇത് സൗകര്യമൊരുക്കുന്നു. മേജർ റിസർച്ച് പദ്ധതിയുടെ സമർപ്പണത്തിനായി ഒരു ഗവേഷണ വകുപ്പിന് രൂപംനൽകുന്നതിനുള്ള തയ്യാറെടുപ്പുകൾ നടക്കുന്നു.
ഹിസ്റ്ററി
1979-80 അക്കാദമിക് വർഷങ്ങളിൽ ഹിസ്റ്ററി ഡിപ്പാർട്ട്മെന്റ് ആരംഭിച്ചു. അതിന്റെ പരസ്പരബന്ധം രാഷ്ട്രീയ ശാസ്ത്രവും സാമ്പത്തിക ശാസ്ത്രവുമാണ്. 35 വർഷത്തെ അക്കാദമിക് പ്രൊഫൈലിൽ, ഏകദേശം 3,000 വിദ്യാർത്ഥികൾ വിജയകരമായി ഈ ബിരുദം നേടിയ ബിരുദം പൂർത്തിയാക്കി. അവരിൽ ഭൂരിഭാഗവും അക്കാദമിക മികവിന്റെ നല്ല റെക്കോർഡും ജീവിതത്തിന്റെ വിവിധ ഭാഗങ്ങളിൽ തങ്ങളുടെ കഴിവുകൾ തെളിയിച്ചിട്ടുണ്ട്. വകുപ്പ് ഒരു ദേശീയ സെമിനാർ, രണ്ട് ബിരുദ സെമനാറുകൾ നടത്തിയിട്ടുണ്ട്.ഒരു റിസർച്ച് ഡിപ്പാർട്ട്മെന്റിനായി ഡിപ്പാർട്ട്മെന്റും പരിശ്രമിക്കുന്നു..
മലയാളം
1964 ലാണ് മലയാളം വിഭാഗം രൂപീകൃതമായത്. കോളേജ് ആരംഭിച്ചതോടെയാണ് മലയാളം, ഹിന്ദി, അറബിക് എന്നീ ഭാഷാ അധ്യാപകരെ ഓറിയെന്റൽ ലാംഗ്വേജീസ് വിഭാഗത്തിൽ നിയമിച്ചത്. പ്രൊഫ. ശ്രീധരൻ പിള്ളയാണ് കോളേജിലെ ആദ്യത്തെ മലയാളം അധ്യാപകൻ. പ്രൊഫ. എം. ജി. രാമദാസ്, പ്രൊഫ. ഇ. ബഷീർ, ഡോ. കെ. അബ്ദുൽ അസീസ്, ഡോ. കെ. പി. ജോർജ് എന്നിവർ ചേർന്നാണ്. ഇപ്പോൾ വകുപ്പ് മേധാവി മലയാളം അധ്യാപിക ജിഷയാണ്.
കെമിസ്ട്രി
1964 ൽ കെമിസ്ട്രി വിഭാഗം രൂപീകരിച്ചു. ബോട്ടണി, സുവോളജി എന്നീ വിഷയങ്ങളിൽ ഒന്നാം ഡിഗ്രി പരിപാടികൾക്കായി കെമിസ്ട്രി വിഭാഗം കോംപ്രിമെന്ററി കോഴ്സ് നൽകുന്നുണ്ട്. പ്രൊഫ. കെ. വി. രാജൻ പിള്ള, പ്രൊഫ. കെ. എൻ. ബാലകൃഷ്ണൻ, പ്രൊഫ. ബി. നബീസ ബീവി, പ്രൊഫ. എസ്. ജയ പ്രകാശ് എന്നിവർ മുൻ ഉപദേഷ്ടാക്കൻമാരാണ്. ഇപ്പോൾ രസതന്ത്ര വകുപ്പ് മേധാവി രം ഡോ. ​​എസ്. ഫൈസൽ ആണ്. പാഠ്യപദ്ധതിയിൽ സമഗ്രമായ ലബോറട്ടറി അനുഭവം ഉൾപ്പെടെയുള്ള രസതന്ത്ര തത്ത്വങ്ങളുടെ മികച്ച, സമഗ്ര വിദ്യാഭ്യാസം വിദ്യാർത്ഥികൾക്ക് നൽകുന്നു.
വാണിജ്യ വകുപ്
1980-ൽ പ്രീ ഡിഗ്രി കോഴ്സുമായി വാണിജ്യ വകുപ്പ് ആരംഭിച്ചു. 1982-ൽ ഡിഗ്രി ഡിപ്പാർട്ടുമെൻറിലേക്ക് ഉയർത്തപ്പെട്ടു. പിന്നീട് 1995-ൽ പോസ്റ്റ് ഗ്രാജ്വേറ്റ് ഡിപ്പാർട്ടുമെന്റിനും 2008 ൽ ഒരു റിസർച്ച് ഡിപ്പാർട്ടുമെനും ഡിപ്പാർട്ട്മെന്റ് പരിഷ്കരിച്ചു. ഇപ്പോൾ ഡിസ്ട്രിക്ട് ബികോം (ഫിനാൻസ്), എം.കോം (ഫിനാൻസ്) പ്രോഗ്രാമുകൾ, പി.എച്ച്. വകുപ്പിന്റെ ആദ്യ മേധാവി പ്രൊഫ. മജീദ് പിന്നീട് ഡോ. കെ. കെ. യുനസ് കുട്ടി, ഡോ. ഓ. വിൽസൺ, ഡോ. നസറുദ്ദീൻ, പ്രൊഫ. കെ. ജലാലുദ്ദീൻ എന്നിവർ നേതൃത്വം നൽകി. ഡോ. യുനുസ്കുട്ടി, ഡോ. എം. ഷാഹുൽ ഹമീദ്, ഡോ. യു. നസറുദ്ദീൻ എന്നിവരുടെ നേതൃത്വത്തിൽ കോളേജ് പ്രിൻസിപ്പലൽ മാരായിരുന്നു. ഇപ്പോൾ ഡോ. യു. അബ്ദുൾ കലാം ആണ് പ്രിൻസിപ്പൽ. ഡോ. വി ജയരാജ് വകുപ്പിന്റെ തലവനാണ്. മറ്റ് ഫാക്കൽറ്റി അംഗങ്ങൾ ഡോ. ജെ. സുധീർ, ഡോ. കുമാരി വി. കെ. ഷാനി എന്നിവരാണ്.
എക്കണോമിക്സ് വിഭാഗം
നിലവിൽ കോളേജിലെ എക്കണോമിക്സിൽ പ്രത്യേക പ്രോഗ്രാം ഇല്ല. ചരിത്രത്തിൽ BA പരിപാടിയുടെ വിദ്യാർത്ഥികൾക്ക് ഇപ്പോൾ പരിപൂരക പരിപാടിയായി സാമ്പത്തികശാസ്ത്രം വാഗ്ദാനം ചെയ്യുന്നു. സാമ്പത്തിക ശാസ്ത്രത്തിൽ വിദ്യാർത്ഥി സമൂഹത്തിന് താൽപര്യം ഉണ്ടാക്കുകയും വിദ്യാഭ്യാസത്തിന്റെ മറ്റു ശാഖകളുമായി സാമ്പത്തിക ശാസ്ത്രത്തെ സമന്വയിപ്പിക്കുകയും ചെയ്യുന്നു. ആന്തരിക പരീക്ഷകൾ, സെമിനാറുകൾ, ചർച്ചകൾ തുടങ്ങിയവയുടെ അടിസ്ഥാനത്തിലാണ് വിദ്യാർത്ഥികൾ വിലയിരുത്തുന്നത്. കോളേജ് പ്രധാന ലൈബ്രറിക്ക് മതിയായ സാമ്പത്തികശാസ്ത്രം പുസ്തകങ്ങളും ജേണലുകളും നൽകുന്നുണ്ട്.വകുപ്പ് മേധാവി പ്രൊഫസർ റൂബിയാണ്
ഇംഗ്ളീഷ് വിഭാഗം
1964 ൽ സ്ഥാപിതമായതു മുതൽ കോളേജിൽ ഇംഗ്ലീഷ് പഠിപ്പിച്ചു. 2002 ൽ അത് ഒരു പ്രത്യേക വിഷയമായി അവതരിപ്പിക്കപ്പെട്ടു.പ്രൊഫസർ മധുസൂദനൻ പിള്ള ആണ് വകുപ്പ് മേധാവി
ഹിന്ദി വിഭാഗം,
ഇക്ബാൽ കോളജിൽ 1964 ൽ അഡീഷണൽ ഭാഷയായി രൂപീകരിക്കപ്പെട്ടു. സാഹിത്യം, ഹിന്ദി, വിമർശനം, കവിതാസംഘങ്ങൾ, ഭാഷാപഠനം, സാഹിത്യ ചരിത്രം എന്നിവയിലും ക്ളാസുകൾ നൽകിവരുന്നു ഓരോ വർഷവും അക്കാദമിക് സെഷനിലും പരിഭാഷയിലും പ്രത്യേകമായി വിപുലീകരണ പ്രഭാഷണങ്ങൾ സംഘടിപ്പിക്കാൻ വകുപ്പിന്റെ ഫാക്കൽറ്റി നിരവധി നിയമനങ്ങൾ ഏറ്റെടുത്തു.
മാത്തമാറ്റിക്സ് വകുപ്പ്
കേരള സർവകലാശാലക്ക് അഫിലിയേറ്റ് കോളേജായി കോളേജ് സ്ഥാപിച്ച വർഷം 1964 ലാണ് മാത്തമാറ്റിക്സ് വകുപ്പ് ആരംഭിച്ചത്. പ്രാരംഭ കോഴ്സിനുള്ള ഒരു ഫാക്കൽറ്റിയിൽ തുടക്കത്തിൽ അതിന്റെ പ്രവർത്തനങ്ങൾ ആരംഭിച്ചു. 1980 ൽ യുജി ഡിപ്പാർട്ട്മെന്റിന്റെ 32 അംഗ വിദ്യാർത്ഥികളായി അംഗീകാരം ലഭിച്ചു. പെരിങ്ങമ്മലയിലെ സാമൂഹികമായും സാമ്പത്തികമായും പിന്നാക്കം നിൽക്കുന്ന ജനവിഭാഗങ്ങളിൽ ഗണിത ശാസ്ത്രത്തിലും പ്രയോഗങ്ങളിലും മികവിന്റെ ഒരു കേന്ദ്രമായി മാറിക്കഴിഞ്ഞു. ഗണിതശാസ്ത്ര കഴിവുകൾ പഠിക്കുന്നതിനും അവരുടെ കഴിവുകൾ മെച്ചപ്പെടുത്തുന്നതിനും വിദ്യാർത്ഥികൾക്ക് പരിശീലനം നൽകുന്നതിനും ഇത് സഹായിക്കുന്നു. തുടക്കത്തിൽ 2000 ത്തിലധികം പുസ്തകങ്ങൾ അടങ്ങിയ ഒരു നല്ല ലൈബ്രറിയാണ് വകുപ്പ്. ഇന്ന്, ഇത് ധാരാളം ലൈബ്രറിയും നിരവധി ഗണിത ജേണലുകളും ഉള്ള ലൈബ്രറിയുമായി ബന്ധപ്പെട്ടിരിക്കുന്നു. ഇത് വിദ്യാർത്ഥി സംഘടനകളുമായി പങ്കാളിത്തം നടത്തുന്ന സെമിനാറുകളും സമ്മേളനങ്ങളും നടത്താൻ വകുപ്പിന്റെ ഒരു സ്ഥിരം പ്രവർത്തനമാണ്. കഴിഞ്ഞ ദശാബ്ദങ്ങളുടെ കാലഘട്ടത്തിൽ വിവിധ ശാസ്ത്ര വിഷയങ്ങൾക്ക് ഗണിതപരിപാടികൾ നൽകുന്നതിനുള്ള ബഹുമുഖതയായി ഡിപ്പാർട്ട്മെന്റിന് കൂടുതൽ ഉയരം ഉയർത്താനും നിലവിലെ പദവിയിലേക്ക് ഉയർത്താനും കഴിയും. ബിഎസ്സി മാത്തമാറ്റിക്സിൽ 95 ശതമാനത്തിലേറെയാണ് വിജയശതമാനം. ഗണിത വിഷയങ്ങളിൽ സെമിനാറുകൾ സംഘടിപ്പിക്കുന്നതിന് വകുപ്പ് മേൽനോട്ടം നടത്തുന്നു. നിരവധി വിഷയങ്ങൾ, പ്രദർശനങ്ങൾ, ക്വിസ് പ്രോഗ്രാമുകൾ എന്നിവയും ഈ സെമിനാർ സംഘടിപ്പിക്കുന്നു.
ഫിസിക്സ് വിഭാഗം
ഫിസിക്സ് ഡിപ്പാർട്ട്മെന്റിന്റെ 1964 ൽ ആരംഭിച്ചു. കോളേജിലെ അക്കാദമിക് രംഗത്ത് ഭൌതികശാസ്ത്ര വകുപ്പിന് പ്രാധാന്യം. പ്രൊഫസർ വി. സി. തങ്കച്ചൻ കോളേജിലെ ആദ്യത്തെ ഫിസിക്സ് ലക്ചററായിരുന്നു. പ്രൊഫ. നാസർ കുഞ്ഞ്, പ്രൊഫ. കുഞ്ഞിരാമൻ, പ്രൊഫ. കെ വിക്രാമൺ നായർ, പ്രൊഫ. എം. അബ്ദുൾ സത്താർ, ഡോ. എൽ. അബ്ദുൾ ഖലാം എന്നിവർ അദ്ദേഹത്തെ അനുഗമിച്ചു. 2006 - 2008, 2010 - 2014 എന്നീ വർഷങ്ങളിൽ പ്രൊഫസർ എം. അബ്ദുൾ സത്താർ കോളേജിലെ പ്രിൻസിപ്പൽ ആയി മാറി. വിദ്യാർത്ഥികളുടെ പ്രായോഗിക കഴിവുകൾ വർദ്ധിപ്പിക്കുന്നതിന് പരിഷ്കൃത ഉപകരണങ്ങൾ ഉപയോഗിച്ച് ഡിപ്പാർട്ട്മെന്റ് ലബോറട്ടറികളിൽ സജ്ജീകരിച്ചിരിക്കുന്നു. സൂക്ഷ്മമായി സജ്ജീകരിച്ചിട്ടുള്ള മൈക്രോ സെറാമിക് റിസർച്ച് ലബോറട്ടറിയാണ് വകുപ്പ്. മെറ്റീരിറ്റി സയൻസ്, പ്രത്യേകിച്ച് ഇലക്ട്രോണിക് സെറാമിക്സ് വിഭാഗത്തിൽ ഗവേഷണം നടത്താൻ ഫാക്കൽറ്റി അംഗങ്ങളും വിദ്യാർത്ഥികളും ഈ ലാബുകൾ ഉപയോഗിക്കുന്നു. യു.ജി.സി, കെ.എസ്.സി.എസ്.ഇ.ഇ. ഇതുവരെ നിരവധി ദേശീയ സെമിനാറുകളും സയൻസ് ചർച്ചകളും പ്രദർശനങ്ങളും സംഘടിപ്പിച്ചു വരുന്നു     പ
പൊളിറ്റിക്സ് ഡിപ്പാർട്ടമെന്
ഒരു സ്വതന്ത്ര വകുപ്പായി പ്രവർത്തിക്കുന്നു. വകുപ്പിലെ പ്രവർത്തനങ്ങൾ ഡിപ്പാർട്ട്മെന്റ് ഓഫ് ഹിസ്റ്ററി ഓഫ് അക്കാദമിക് അസോസിയേഷനുമായി ആരംഭിച്ചു. പൊളിറ്റിക്കൽ സയൻസിന്റെ പൊളിറ്റിക്കൽസ്, പൊളിറ്റിക്കൽ തിയറി, പബ്ലിക് അഡ്മിനിസ്ട്രേഷൻ, ഇന്റർനാഷണൽ പൊളിറ്റിക്സ് തുടങ്ങിയ മേഖലകളിൽ ഹിസ്റ്ററി ബിരുദധാരികൾക്ക് വിവിധ വകുപ്പുകളുണ്ട്. പ്രൊഫസർ അനസ് ആണ് വകുപ്പ് മേധാവി
സുവോളജി
1968 ൽ സുവോളജി ഡിപ്പാർട്ട്മെന്റിന്റെ പ്രവർത്തനം ആരംഭിച്ചു. ബിഎസ്സി വാഗ്ദാനം ചെയ്യുന്ന പ്രധാന വകുപ്പായി പ്രവർത്തിക്കുന്നു. 1993 മുതൽ ഉപഘടക (സബ്മിററി) വിഷയങ്ങളിൽ രസതന്ത്രം, ബോട്ടണി എന്നിവയുളള സുവോളജി മെയിൻ (കോർ). കോളേജിലെ ആദ്യത്തെ സുവോളജി ലക്ചററായിരുന്നു പ്രൊഫ. ജോൺ മാത്യു. പ്രൊഫ. എൻ. കമലാസുദ്ദീൻ, ഡോ. ആർ. ജയപ്രകാശ് എന്നിവർ. ഇപ്പോൾ ഡോ. ഷീജ വി.ആർ ആണ് വകുപ്പ് മേധാവി.
നന്നായി സജ്ജീകരിച്ചിട്ടുള്ള ഒരു ലബോറട്ടറിയിലാണ് ഈ വകുപ്പ് നൽകുന്നത്. ഗവേഷകരിൽ സജീവമായി പ്രവർത്തിക്കുന്ന ഫാക്കൽറ്റി അംഗങ്ങൾ ദേശീയ, അന്തർദേശീയ പ്രസിദ്ധീകരണങ്ങൾ ഉണ്ട്. ഇതുവരെ നിരവധി സയൻസ് ചർച്ചകൾ, ഫോട്ടോ പ്രദർശനങ്ങൾ, പക്ഷി നിരീക്ഷണം, ചിത്രശലഭങ്ങൾ കാണിക്കുന്ന പരിശീലന പരിപാടികൾ, പുസ്തകമേള, ബ്ലഡ് ഗ്രൂപ്പ് ട്രയൽ ക്യാമ്പുകൾ, ക്വിസ് മത്സരങ്ങൾ, ദുർബലരായ വിദ്യാർത്ഥികൾക്ക് റെമയൽ കോച്ചിംഗ് തുടങ്ങിയവ. വകുപ്പ് രണ്ട് ദേശീയ സെമിനാറുകളും ഒരു പ്രാദേശിക സെമിനാർ ഒരു ചെറിയ പദ്ധതി പൂർത്തിയാക്കി
.
വർഗ്ഗം:തിരുവനന്തപുരം ജില്ലയിലെ കലാലയങ്ങൾ വർഗ്ഗം:കേരള സർവ്വകലാശാലക്കു കീഴിലുള്ള കലാലയങ്ങൾ വർഗ്ഗം:വിദ്യാഭ്യാസം - അപൂർണ്ണലേഖനങ്ങൾ
അവലംബം
Examination Portal, University of Kerala
മെറ്റ നൈറ്റ്
മെറ്റ നൈറ്റ് (ജാപ്പനീസ്കു: メタナイト) രുക്ഷേത്രം ന്റെ കിർബി വീഡിയോ ഗെയിം പരമ്പര മസഹിരൊ സകുരൈ സൃഷ്ടിക്കുകയും എച്ച്എഎൽ ലബോറട്ടറി വികസിപ്പിച്ച ഒരു സാങ്കൽപ്പിക കഥാപാത്രമാണ്. 1993 ൽ പുറത്തിറങ്ങിയ വീഡിയോ ഗെയിം കിർബിസ് അഡ്വഞ്ചർ വരെ അദ്ദേഹം അപ്രധാനമായ ഒരു കഥാപാത്രമായി പ്രത്യക്ഷപ്പെട്ടു. 2001-ൽ പുറത്തിറങ്ങിയ ആനിമൽ സീരിയലിലും സൂപ്പർ സ്മാഷ് ബ്രോസ് പരമ്പരയിലും കിർബിക് കോമിക് പുസ്തകങ്ങൾ ലഭ്യമാണ്.
സ്വഭാവഗുണങ്ങൾ
മെറ്റ നൈറ്റ് ഒരു ചിട്ടയുമുള്ളതും, ആദരണീയമായ വാഗ്മാൻ ആണ്; കിർബിക്ക് ഒരു വാൾ കൊണ്ടുവരുമ്പോൾ അതിന് ഗുണം കൊടുക്കേണ്ടിവരുന്നത് ഇതാണ്. മെറ്റ നൈറ്റ് സ്വയം ഗാലക്സിയ എന്നു വിളിക്കപ്പെടുന്ന ഒരു പാവനമായ ഒരു പൊൻ വാളെടുക്കുന്നു. അവൻ എപ്പോഴും ഒരു വെള്ളി മാസ്ക് ധരിച്ച് കാണപ്പെടുന്നു, എന്നാൽ അവൻ അൻമാസ്മാസ്റ്റുചെയ്തിരിക്കുന്ന വേളയിൽ, കിർബിക്ക് സമാനമായി, ഒരു കറുത്ത നീലനിറവും വെളുത്ത കണ്മുകളും (കിർബിയിലെ മുഖംമൂടി കൊണ്ട്) പ്ലാനറ്റ് റോബോബോട്ട്). ഡൈമൻഷണൽ കേപ്പ് എന്നു വിളിക്കുന്ന നാവിക നീല ആവരണവും അദ്ദേഹം കളിക്കുന്നുണ്ട്, അത് ഒരു ജോടി ചിറകുകളാക്കി മാറ്റുകയും അവനെ ടെലികോപോർട്ട് ചെയ്യാൻ അനുവദിക്കുകയും ചെയ്യുന്നു. കിർബിസ് റിട്ടേൺ ടു ഡ്രീം ലാൻഡ്, കിർബി: പ്ലാനറ്റ് റോബോബോട്ട് എന്നീ വിഭാഗങ്ങളിൽ ഈ ചിറകുകൾ നേരിട്ട് ചേർത്തിട്ടുണ്ട്. കിർബിയുടെ ശത്രുക്കളിൽ ഒരാളായി അദ്ദേഹം ആദ്യം കിർബി എതിരാളിയായി വളർന്നിട്ടുണ്ട്. എന്നിരുന്നാലും, അവൻ നല്ല ലക്ഷ്യങ്ങളുണ്ടായിരിക്കും, അയാൾ തന്റെ കൂടെ നിലനിൽക്കുന്നതിനുവേണ്ടിയോ ലോകത്തിന്റെ ആവശ്യത്തിനോ വേണ്ടി പലപ്പോഴും പോരാടണം അല്ലെങ്കിൽ കിർബിക്ക് പിന്തുണ നൽകും. ഈ മനോഭാവം അദ്ദേഹത്തിന്റെ വിശ്വാസ്യതയെക്കുറിച്ച് ചർച്ചചെയ്യാൻ ഇടയാക്കി, അവനെ "ഫ്രെൻമി" എന്ന ലേബൽ നേടി.
വർഗ്ഗം:വീഡിയോ ഗെയിം കഥാപാത്രങ്ങൾ
ഏപ്രിൽ 23
ഗ്രിഗോറിയൻ കലണ്ടർ പ്രകാരം ഏപ്രിൽ 23 വർഷത്തിലെ 113(അധിവർഷത്തിൽ 114)-ാം ദിനമാണ്.
ചരമവാർഷികങ്ങൾ
1616 - വില്യം ഷേയ്ക്സ്പിയറിന്റെ ചരമദിനം
മറ്റു പ്രത്യേകതകൾ
വർഗ്ഗം:ഏപ്രിൽ 23
യൂറൊഫൈറ്റർ ടൈഫൂൺ
ഇന്ന് ഉപയോഗത്തിലിരിക്കുന്ന അത്യാധുനിക പോർവിമാനങ്ങളിൽ വച്ച് ഏറ്റവും മെയ്‌വഴക്കമുള്ളത് എന്ന ഖ്യാതിയുള്ള വിമാനമാണ് യൂറൊഫൈറ്റർ ടൈഫൂൺ. എഫ്-4 ഫാൻറത്തിന്റെ രണ്ടാം തലമുറക്കാരനായിട്ടാണ് ഇതിനെ വികസിപ്പിച്ചത്. യൂറോസ്പേസ് കമ്പനിയും(GmbH) യൂറോപ്യൻ എയ്റൊസ്പേസും സം‌യുക്തമായാണ് ഇതു നിർമ്മിക്കുന്നത്, ഇന്നിത് മറ്റിടങ്ങളിലും നിർമ്മിക്കുന്നുണ്ട്. 1994-ൽ വികസിപ്പിക്കാൻ തുടങ്ങിയെങ്കിലും 2003-ലാണ് വാണിജ്യാടിസ്ഥാനത്തിൽ ഇറക്കിയത്. സമയം കൂടുതൽ എടുത്തതുകൊണ്ട് ആധുനികവത്കരിക്കാൻ കഴിഞ്ഞിട്ടുണ്ട്.
അവലംബം
വിഭാഗം:യുദ്ധവിമാനങ്ങൾ
മേഴത്തോൾ അഗ്നിഹോത്രി
പറയി പെറ്റ പന്തിരുകുലത്തിലെ പ്രഥമ പുത്രനാണ്‌ മേഴത്തോൾ അഗ്നിഹോത്രി. ബ്രഹ്മദത്തൻ എന്നായിരുന്നു അദ്ദേഹത്തിന്റെ യഥാർത്ഥ നാമധേയം. "യജ്ഞസ്ഥാനം സംരക്ഷ്യം" എന്ന കലിദിനമനുസരിച്ച് കലി വർഷം 3444 (AD342) മീനമാസം രണ്ടാം തിയ്യതി വ്യാഴാഴ്ച്ചയാണ്‌ അഗ്നിഹോത്രി ജനിച്ചത്‌ എന്ന് ചരിത്രം. വരരുചിയും പത്നിയും ഉപേക്ഷിച്ച നവജാത ശിശുവിനെ നിളാതീരത്തു നിന്നും, വേമഞ്ചേരി മനയിലെ അന്തർജ്ജനം കണ്ടെടുത്ത്‌ വളർത്തി. വളരെ കുഞ്ഞുനാളിലേ കുട്ടിയിൽ ഒരു ദിവ്യ ചേതസ്സ്‌ കാണപ്പെട്ടു. ഒരു ദിവസം അന്തർജ്ജനം കുളിയ്ക്കാനായി പുഴയിലേയ്ക്ക്‌ പോയപ്പോൾ കൂടെ ചെന്ന കുട്ടി, അവരുടെ താളിക്കിണ്ണത്തിൽ, പുഴമണൽ കൊണ്ടുണ്ടാക്കിയ ശിവലിംഗം പ്രതിഷ്ഠിച്ചുവെന്നും, വരന്തുട്ടിക്കടവിൽ വെച്ച്‌ പുഴയുടെ ഗതി മാറ്റി ഒഴുക്കി എന്നും ഐതിഹ്യം. പുഴമണൽ കൊണ്ടുണ്ടാക്കിയ ശിവലിംഗം തിരുത്താലത്തിൽ (താളിക്കിണ്ണത്തിൽ) പ്രതിഷ്ഠിച്ചതു കൊണ്ട്‌ അത്‌ തിരുത്താല അപ്പനും പിന്നീട്‌ തൃത്താല അപ്പനും ആയി മാറി എന്ന് വിശ്വാസം. ഈ ക്ഷേത്രം നിൽക്കുന്നതിനു ചുറ്റും ഉള്ള നാട്‌ തൃത്താല എന്ന പേരിൽ അറിയപ്പെടുകയുണ്ടായി.
ബുദ്ധ,ജൈന സംസ്കാരങ്ങളുടെ വ്യാപനം മൂലം, യജ്ഞ സംസ്കാരം ഇല്ലാതായി മാറിയ കാലമായിരുന്നു അത്‌. അഗ്നിഹോത്രി, യജ്ഞ സംസ്കാരത്തെ പുനരുത്ഥരിയ്ക്കാനായി 100 സോമയാഗങ്ങൾനടത്തി. നൂറു സോമയാഗങ്ങൾ നടത്തുന്ന പുരുഷൻ ഇന്ദ്രപദത്തിന്‌ പ്രാപ്തനാണ്‌ എന്നാണ്‌ വിശ്വാസം. തൊണ്ണൂറ്റി ഒൻപതാമത്തെ യാഗം അവസാനിയ്ക്കുന്ന ദിവസം ഇന്ദ്രൻ‍ നേരിട്ട്‌ യാഗശാലയിൽ എത്തുകയും നൂറാമത്തെ യാഗം നടത്തുന്നതിൽ നിന്നും പിന്തിരിയണമെന്ന് അഗ്നിഹോത്രിയോട്‌ അഭ്യർത്ഥിയ്ക്കുകയും ചെയ്തു. എന്നാൽ, താൻ യാഗം നടത്തുന്നത്‌ ഇന്ദ്രപദവിയ്ക്കു വേണ്ടിയല്ല എന്നും, യജ്ഞസംസ്കാരത്തിന്റെ പുനരുത്ഥാരണം മാത്രമാണ്‌ തന്റെ ലക്ഷ്യം എന്നും അതു കൊണ്ട്‌ യാഗം നടത്താതിരിക്കാൻ പറ്റില്ല എന്നും അഗ്നിഹോത്രി ഇന്ദ്രനോട്‌ പറഞ്ഞു.
32 മനകളിൽ 7 മനകൾ മാത്രമായിരുന്നു അഗ്നിഹോത്രിയൊട്‌ യാഗങ്ങളിൽ സഹകരിച്ചിരുന്നത്‌. ദേവേന്ദ്രൻ, ആ ഏഴ്‌ ഋത്വിക്കുകൾക്കും അഗ്നിഹോത്രിയോടൊപ്പം, തനിയ്ക്ക്‌ തുല്യമായ പദവി നൽകുകയും നൂറാമത്തെ യാഗത്തിന്‌ ആശംസകൾ നേരുകയും ചെയ്തു എന്നും ഐതിഹ്യം.
പൂങ്കുല
ലഘുചിത്രം|Aloe hereroensis, showing inflorescence with branched peduncle ഒരു പൂങ്കുല An inflorescence എന്നാൽ, ഒരു പ്രധാന ശാഖയിലോ ശാഖകൾ, സങ്കീർണ്ണമായ ഒരു കൂട്ടം ശാഖകളിലോ ക്രമീകരിച്ചിരിക്കുന്ന ഒരു കൂട്ടം പൂക്കളോ  പൂക്കളുടെ ഒരു ക്ലസ്റ്ററോ ആണ്. രൂപവിജ്ഞാനീയപരമായി, പൂങ്കുല പൂക്കളുണ്ടാകുന്ന ബീജസസ്യങ്ങളുടെ രൂപാന്തരണം വന്ന കാണ്ഡമാണ്. ഇവിടെ കാണ്ഡത്തിന്റെ, പർവ്വങ്ങളുടെ നീളവും സ്വഭാവവും, ഇലകളുടെ ക്രമീകരണം, അതുപോലെ, പ്രധാന അക്ഷത്തിന്റെയോ ദ്വിതീയ അക്ഷത്തിന്റെയോ ആനുപാതികമായ വ്യതിയാനം, ഞെരിച്ചമർത്തൽ, വീർക്കൽ, വൃത്തങ്ങളിൽ കാണപ്പെടുന്ന പൂക്കളുടെ വിവിധ ഭാഗങ്ങൾ പരസ്പരം കൂടിച്ചേർന്നിരിക്കുന്ന അവസ്ഥ എന്നിവ വ്യതിയാനങ്ങളിൽ പെടുന്നു. ഒരു പ്രത്യേക പാറ്റേണിലുള്ള ഒരു കൂട്ടം പൂക്കൾ അടങ്ങിയ ഒരു സസ്യത്തിന്റെ പ്രത്യുത്പാദനഭാഗം എന്നും പൂങ്കുലയെ നിർ‌വ്വചിക്കാം.
പൊതു സ്വഭാവസവിശേഷതകൾ
പൂങ്കുലകൾ അനേകം വ്യത്യസ്തമായ സ്വഭാവസവിശേഷതകൾ കാണിക്കുന്നുണ്ട്. പ്രധാന അക്ഷത്തിൽ എങ്ങനെയാണ് പൂക്കൾ ക്രമീകരിച്ചിരിക്കുന്നത്, പൂക്കളുടെ വിടരുന്ന ക്രമം, വിവിധ ക്ലസ്റ്റർ പൂക്കൾ എങ്ങനെയാണ് അക്ഷത്തിൽ ക്രമീകരിച്ചിരിക്കുന്നത് തുടങ്ങിയവ ഈ സ്വഭാവസവിശേഷതകളിൽ ചിലതാണ്. ഇവ പൊതുവായ സവിശേഷതകൾ ആണ്. എന്നാൽ ചെടികളിൽ ഈ സവിശേഷതകൾ പരസ്പരം ചേർന്ന് കാണപ്പെടുന്നുണ്ട്.
മേഴത്തോൾ അഗ്നിഹോത്രി
അഗ്നിഹോത്രി, മന്ദനമിശ്ര എന്ന പേരിൽ ഭാവനാവിവേകം, സ്ഫോടസിദ്ധി, ബ്രഹ്‌മസിദ്ധി എന്നീ ഗ്രന്ഥങ്ങൾ രചിച്ചു.
പൂങ്കുല
ഇലകളുടെ ക്രമീകരണം
ഇലകളെപ്പോലെ പൂക്കളും അനേകം പാറ്റേണുകളായാണ് തണ്ടിൽ ക്രമീകരിച്ചിരിക്കുന്നത്. ഇതുപോലെ, ഒരു മുകുളത്തിൽ ഇലകൾ ക്രമീകരിച്ചിരിക്കുന്നതിനെ പ്റ്റൈക്സിസ് എന്നു പറയുന്നു.
മേഴത്തോൾ അഗ്നിഹോത്രി
അഗ്നിഹോത്രി തന്റെ നൂറാമത്തെ യാഗം അവസാനിപ്പിച്ചത്‌ കലിവർഷം 3479ആമാണ്ട്‌(AD378),കുംഭമാസം 28 ചൊവ്വാഴ്ച്ച ആയിരുന്നുവെന്നും, അന്ന് അദ്ദേഹത്തിന്‌ 34 വർഷം, പതിനൊന്ന് മാസം 26 ദിവസം പ്രായമായിരുന്നുവെന്നും ചരിത്രം.
പൂങ്കുല
മെറ്റാറ്റോപ്പി
മെറ്റാറ്റോപ്പി എന്നാൽ സാധാരണ വിചാരിക്കുന്ന സ്ഥാനത്തല്ലാതെ അവയവങ്ങൾ സ്ഥിതിചെയ്യുന്നതിനെയാണ്: ഒരു അക്ഷത്തിലെ വ്യത്യസ്ത സ്ഥാനങ്ങളിൽ വ്യത്യസ്തമായ അസന്തുലിതമായ വളർച്ചയുണ്ടായാൽ മെറ്റാറ്റോപ്പി സംഭവിക്കും.
മേഴത്തോൾ അഗ്നിഹോത്രി
പിതാവായ വരരുചിയുടെ ശ്രാദ്ധത്തിന്‌, വായില്ലാക്കുന്നിലപ്പൻ ഒഴികെ ഉള്ള പതിനൊന്ന് പേരും അഗ്നിഹോത്രിയുടെ ഇല്ലത്തിൽ ഒത്തു ചേരാറുണ്ടായിരുന്നതായി പറയപ്പെടുന്നു.
പൂങ്കുല
ലളിതമായ പൂങ്കുലകൾ
ലഘുചിത്രം|Inflorescence of sessile disc florets forming the capitulum
മേഴത്തോൾ അഗ്നിഹോത്രി
അവലംബം
വിഭാഗം:പറയിപെറ്റ പന്തിരുകുലം
പൂങ്കുല
ഗ്രന്ഥസൂചി
വർഗ്ഗം:പുഷ്പങ്ങൾ വർഗ്ഗം:സസ്യരൂപവിജ്ഞാനീയം